Santimant ar Vretoned e-keñver o yez Langue bretonne\nSoñdajou a oa bet greet meur a hini dija. An hini kenta am-oa lakeet ober e 1991 a ziskoueze ervad ne oa ket dizeblant tamm ebed ar Vreiz-Izeliz e-keñver o yez : 76% anezo a zoñje dezo e oa "red mired ar brezoneg", ha ne oa e gwirionez nemed 10% a dud o soñjal ar hontrol. Daoust da ze, ne grede ket dezo e chomfe beo ar yez, peogwir ne oa neuze nemed 42% o soñjal e vefe tu da vired ar brezoneg da vad.\nPa oa bet greet eun eil soñdaj e 1997, e oa kresket deuz eun tamm mad (deuz 12%) an dregantad deuz ar re a oa a-du gand ar yez : neuze eo 88% deuz tud Vreiz-Izel a gave dezo eo "red mired ar brezoneg", ha ne oa ken nemed 5% ha ne oant ket a-du. Euz eun tamm mad muioh e oa kresket c'hoaz avad an dregantad deuz ar re hag a grede dezo e chomfe beo ar yez, peogwir en em gavem neuze gand 72% deuz an dud o respont "ya, padoud a rayo ar brezoneg". Diskouez a ree ar chifrou-ze e oa deuet ar Vreiz-Izeliz, war a zeblant, da gaoud kalz muioh a fiziañs evid n'o-doa en amzer-da-zond o yez.\nEnebiez n'eus ken\nEun enklask all a zo bet kaset da benn eta e miz du 2001, bepred gand an ti TMO-Régions euz Roazon, war houlenn ar gevredigez "Buhez" ha "France 3 Breiz". Ar wech-mañ, n'eus ket bet klasket gouzoud pegement a dud a zo gouest da gompren pe da gomz brezoneg. Ar pal a oa nemetken kompren gwelloh pehini eo santimant ar Vretoned e-keñver o yez. Setu perag n'eus bet goulennataet nemed 500 a dud en oll, oajet a 18 vloaz da nebeuta, paotred ha plahed, ha tud a beb stad. Greet eo bet an enklask e Breiz ar 5 departamant.\nEnebiez e-keñver ar brezoneg n'eus ken, kazimant. Kresket eo c'hoaz an dregantad deuz ar re hag a zoñj dezo e ranker mired ar brezoneg. Hirio eo 92% deuz ar Vretoned hag a respont "ya", pa vez greet ar goulenn-ze outo, ha n'eus nemed 8% o respont "nann". Arabad kredi koulskoude e vefe ken splann an traou hag e vefe prest an oll Vreiziz d'ober deuz ar brezoneg o yez dezo.\nJust a-walh, goulennet ez eus bet digand an dud disklêria hag-eñ e oant kentoh a-du pe kentoh a-eneb eun toullad komzou a heller da zistaga diwar-benn ar brezoneg :\n94% a zo a-du evid lavared eo eur yez koz, ha 6% a zo a-eneb\nevid 82% eo yez on rannvro, hag evid 18% n'eo ket\nevid 64% eo eur yez evel unan all. padal, evid 35% n'eo ket\nevid 61%, n'eo nemed folkloraj ("une langue folklorique"), pa zo 38% a-eneb eur seurt lavar\nevid 38% n'eo nemed eur rannyez : 59% avad n'emaint ket a-du gand eur seurt lavar.\nGweled a-walh a reer zo eun drederenn vad deuz an dud o soñjal n'eo ket ar brezoneg eur yez evel unan all ha n'eo e gwirionez nemed ar pez a vez anvet e galleg "un dialecte". Daoust da ze, zo 4 diwar 5 deuz ar Vretoned o kredi eo da vad "yez on rannvro". E departamant Aojou an Arvor eo ez eus ar muia a dud o kredi ze (92%), hag en hini al Liger-Atlantel an nebeuta (67% nemetken).\nPadal, n'eo ket re sklêr evelkent ar mennoz o-deus an dud e-keñver ar yez : a-du ema kazimant an oll da lavared eo eur yez koz, med evid 61% anezo e tenn ar brezoneg d'ar folklor. Daoust hag-eñ e vefe laket e par an dañsou hag an dillajou koz ?\nGoulennet ez eus bet neuze digand an dud disklêria pegement a bouez e-noa ar brezoneg evito. Evid se, ez eus bet goulennet diganto lakad eun notenn etre 0 ha 10 : an nebeuta a ze a bouez e-nije ar brezoneg, an izella an notenn; ar muia a ze a bouez, an uhella an notenn (tresadenn 1).\nGweled a reer n'eus nemed eur hard deuz an dud hag e-nefe ar brezoneg eun tamm mad a bouez evito, peogwir o-deus laket dezañ eun notenn en tu-hont da 8. Muiohig a dud a zo o soñjal er hontrol n'he-deus ket ar yez eur bern talvoudegez evito, peogwir o-deus laket eun notenn dindan 4. Etre an eil re hag ar re all, en em gavom gand 45% deuz an dud klouar a-walh : n'int ket prest da dôler kuit ar yez, med ne lakont ket anezi war ar bazenn uhella kennebeud. An notenn-etre n'eo ket gwall uhel : 5,5 nemetken.\nEun diforh a zo etre Breiz-Izel ha Breiz-Uhel war ar poent-se evelkent : 1/3 deuz ar Vreiz-Izeliz a vez laket ganto an notennou uhella, pa n'eus nemed 1/5 deuz Breiz-Uheliz oh ober kemend-all. N'eus ket re peadra da veza estonet gand kement-mañ.\nDa betra servij gouzoud brezoneg ?\nSed unan all deuz ar goulennou a zo bet greet gand TMO-Régions.\nDister-kenañ eo an dregantad deuz ar Vretoned hag a zoñj dezo eo red-groñs gouzoud brezoneg e Breiz, peogwir n'eus nemed 2% a-du gand eur seurt mennoz. Eur gont vat a dud (41%) a zo prest da lavared eo util a-walh. Med en oll, zo tost d'eun hanter deuz ar Vretoned (47%) a vez anzavet ganto n'he-deus ket ar yez kalz a interez evito. Hag evid 10% zoken ne zervij da netra.\nAr re niverusa, da lavared eo 3/5 deuz ar Vretoned, eo eta ar re hag a zoñj dezo n'eus ket ezomm deuz ar brezoneg er vro-mañ. E departamant Penn-ar-Bed eo ez eus ar muia a dud o soñjal eo red-groñs gouzoud brezoneg (6%). E Liger-Atlantel hag en Il-ha-Gwilen eo ez eus ar muia o soñjal er hontrol ne servij da vann ebed (14% en departamant kenta ha 10% en eil).\nMed kaer o-deus ar Vretoned beza en arvar e-keñver an dalvoudegez a hell kaoud ar brezoneg evito, ne garfent ket e varvfe. Da houzoud ar pez a zoñjont war ar poent-se, ez eus bet goulennet diganto disklêria hag-eñ e oant a-du gand eun toullad lavaradennou all, pe a-eneb. Sed amañ ar respoñchou a zo bet tapet da heul ar soñdaj.\nEvid al lodenn vrasa deuz an dud (etre 54 hag 58% en oll), ma teufe ar yez da vervel da vad, eo eun torfed a vefe bet sevenet, ha 'barz ar gont-se, e kollfe Breiz eun tamm mad deuz ar pez a ra he fersonelez : sed hag a ziskouez ive eo kontet ar yez da veza unan deuz perziou kenta idantitelez ar vro. Tost da gemend-all a dud (51% en oll) n'emaint ket a-du evid lared n'eus tamm amzer-da-zond ebed gand ar brezoneg.\nBrud vad o-deus ar skoliou Diwan e-touez an dud, peogwir emaint 82% o soñjal eo war ar re yaouank a zo hirio er skoliou diou-yezeg a zo da gonta evid ma pado ar brezoneg. Pez a zo gwir en eur mod. Med a-eneb ema al lodenn vrasa deuz ar Vretoned (2 diwar 3 anezo) evid ma vefe kenteliet ar yez dre red er skoliou. Daoust da ze, eo kresket deuz eun tamm mad an niver deuz ar re a zo a-du gand eur seurt mennoz, peogwir ne oa nemed 7% e 1997, hag ez eus bremañ 12% a zo krenn a-du, ha 22% all hag a vefe kentoh a-du. E Breiz-Izel eo ez eus ar muia a dud a-du gand kelennadurez dre red ar brezoneg (38%), hag e Breiz-Uhel ar muia a-eneb (71%).\nRei lusk d'ar yez ?\nPetra d'ober da vad neuze evid rei lusk d'ar yez ? Niverusoh eo ar re hag a zoñj dezo e ranker ober eun dra bennag eviti. Med kalz emaint o soñjal ar hontrol.\nN'eus nemed 3% o tisklêria e vefe "a-bouez braz" kas ar brezoneg war-raog. Kemend-all a zo oh embann eo "arabad" ober tra pe dra evitañ. Med ar re hag a lavar e vefe a-bouez hen ober a zo 53%. Evid 41% deuz an dud, n'eo ket a-bouez. E departamanchou Penn-ar-Bed hag Aojou-an-Arvor eo ez eus ar muia a dud a-du gand eur politikerez evid ar yez (66% o lavared e vefe a-bouez pe a-bouez braz), hag en hini al Liger-Atlantel eo ez eus ar muia a-eneb (57% en oll).\nMed petra rankfe beza greet evid m'e-nefe ar brezoneg eun amzer-da-zond ? Goulennet ez eus bet digand an dud disklêria diouto o-unan petra vefe d'ober. A beb seurt kinnigou a zo bet greet.\nTenna a ra ar re niverusa d'an deskadurez : evid 28% deuz an dud, e rankfe ar yez beza kenteliet er skol. Evid 16%, e rankfe beza kelennet en eun doare di-red, hag ar wech-mañ, n'eus nemed 1% o kinnig ma vefe kelennet en eun doare red. Evid 1% ive, e ranker ober kenteliou d'an dud deuet.\n- Ar re hag a zoñj dezo e ranker da genta komz brezoneg er gêr n'emaint nemed 4%.\n- Evid 8% deuz an dud, e ranker lakad ar giziou koz da badoud.\n- Evid 6%, e vefe dao rei muioh a blas dezañ er mediaiou.\n- Evid 2%, e vefe mad digemer anezañ gwelloh er vuhez pemdezieg\n- N'eus nemed 1% oh embann e vefe sellet deuz outañ evel deuz eur wir yez.\n- 20% o-deus greet a beb seurt kinnigou all.\n- Evid 2% eo didalvoud ar brezoneg\n- Ha 25% deuz an dud na ouient ket petra da respont.\n(Muioh evid 100% a responchou a zo en oll, dre ma helle pep hini ober meur a respont).\nEur goulenn all a zo bet greet neuze diwar-benn ar yezou a vefe mad lakaad ar vugale da zeski en tu-hont d'ar galleg. Ne vo souezet den ebed o weled eo ar zaozneg en em gav da zigenta. Med ar brezoneg n'ema ket ken pell ze war-lerh. (Muioh evid 100% a responchou a zo c'hoaz en oll, dre ma helle pep hini ober meur a respont).\nGand ar zaozneg, eo ar spagnoleg hag an alamaneg ar yezou a vefe da zeski da genta : ar re-ze eo a vez gwelet ervad eh int ar re hag o-deus ar muia a dalvoudegez evid al lodenn vrasa deuz ar Vretoned. Kalz nebeutoh emaint o soñjal e rankfed deski italianeg, sinaeg, arabeg pe ruseg. Gand 3% e vez kinniget al latin.\nUhel a-walh an dregantad deuz ar re a ginnig e vefe desket brezoneg gand ar vugale, peogwir e sav da 43%. Arabad e vefe koulskoude en em lezel da veza touellet gand eur seurt dregantad : normal eo, en eur mod, e vefe bet soñjet er brezoneg dre ma tenne dezañ an oll houlennou pe dost a veze greet ouz an dud da geñver an enklask-mañ.\nAn tri-hard deuz ar Vretoned (77% evid lavared mad) o-deus bet tro da weled pannellou brezoneg e-tal ar re halleg war vord an henchou. Daoust hag-eñ e vefent a-du evid ma vefe lakeet seurt pannellou en diou yez eun tamm e peb leh ? Sed aze ar goulenn diweza a zo bet greet da geñver an enklask-mañ.\nAr muia a dud a-du (kazimant 2/3), eo evid lakad brezoneg ive war ar pannellou en tiez-gar, en êrborziou hag er busou. Gwir eo e ver kustum a-walh dija da weled pannellou e meur a yez el lehiou-ze. Ne vefe ket feuket an dud eta ma vefe brezoneg eno ive.\nPadal, kement-ha-kement a vefe a-du hag a-eneb, adaleg ma vefe kistion da lakad pannellou brezoneg e-tal ar re halleg er staliou-labour. Sur a-walh, ne zanter ket kement an ezomm a gement-se.\nEun toullad traou nevez a zo bet laket war-wel da geñver an enklask-mañ. War zigarez ma oa 90% deuz an dud o tisklêria eo "red mired ar brezoneg", e oa techet lod da gredi, heb mond da glask pelloh, e oa prest ar Vretoned da asanti d'eur politikerez kreñv e-keñver ar yez. Gweled a reer diwar ar soñdaj nevez n'eo ket ken anad-se. Ar pez a heller lavared, evid kloza, a zo kement-mañ :\n1. da genta, gwir eo, ema stag ar Vretoned bepred euz o yez, ha ne garfent ket e teufe da vervel. Ze zo sklêr.\n2. ar Vretoned eo mad dezo e vefe komzet brezoneg… gand ar re a oar, ha sed aze toud. Gand ma ne vo ket torret re o fenn dezo gand an afer yez-ze. N'o-deus ket re a fiziañs e-keñver an amzer-da-zond. N'eus nemed eun hanter anezo o kaoud kred en amzer-da-zond evid ar yez, eun hanter ive o tisklêria eo a-bouez ober eun dra bennag da gas anezi war-raog. Uhel a-walh eo an dregantad (2/5) deuz ar re hag a zo diskredig.\n3. ma n'eo ket ar Vretoned ken tomm ha ma vez kredet a-wechou e-keñver o yez, eo peogwir ne welont ket da betra e hell talvezoud dezo. N'eus da vad nemed 2% anezo o soñjal zo ezomm groñs da houzoud brezoneg e Breiz. Evid al lodenn vrasa, eo didalvoud.\n4. konta war ar skol a reer a-raog peb tra evid ma chomfe beo ar yez. N'eus ket kalz o soñjal e helljed da genta komz brezoneg er gêr : er skol eo e vez soñjet ar muia evid ma vefe desket gand ar re yaouank. Hirio zoken, zo eur Breton diwar dri (e 1997, e oa nebeutoh evid unan diwar deg) hag a zo a-du evid ma vefe kelennet ar brezoneg dre red. Daoust da ze, ar yezou "braz" (saozneg evel just, mez ive spagnoleg hag alamaneg) eo a zo da zeski da genta toud : peseurt plas a jomfe neuze gand on yez-ni ?\n5. ar Vretoned ne ra ket displijadur dezo, er hontrol, pa vez skrivet en brezoneg ive war ar pannellou. Med êsoh e tigemeront panellou diou-yezeg el lehiou ma zo kalz a dreminiri (en ti-gar, en aeroborz…) evid na rafent war o labour dezo : er staliou-labour n'int ket sur e vefe ezomm deuz an diou yez. O veza ma zo ken nebeud ahendall o soñjal eo red-kaer gouzoud brezoneg e Breiz, daoust hag-eñ, 'barz fin ar gont, n'eo ket eun doare da lavared eo mad ar brezoneg evid ar re all, ha pas evid an-unan ?\nEur poltred : Ostaleri e Brest (Penn-ar-Bed).


Prizioù en deus bet Stered meur a wech abalamour d’ar pezh a ra evit ar brezhoneg. En em ziforc’hañ diouzh ar merkoù all a ra STERED hag abaoe m’eo bet krouet e vez dedennet ar mediaoù breton ha gall ganti.\nPerzhioù pennañ Stered abaoe 2009\nUn elfenn bouezus eo ar brezhoneg evit STERED.\nKerkent ha ma oa bet roet lañs d’ar merk e 2009 e oa sklaer an traoù : un anv brezhonek, ul lec’hienn Genrouedad teiryezhek (galleg, brezhoneg, saozneg), koulzadoù kehentiñ divyezhek (galleg ha brezhoneg), tikedennoù divyezhek penn-da-benn, ha dreist-holl ar brezhoneg a vez skrivet gant lizherennoù bras war an dilhad.\nEvit ar wech kentañ e Breizh e vez implijet ar brezhoneg evel ur banniel gant ur merk dilhad prest-da-wiskañ.\nBuan-kenañ e oa bet remerket STERED gant Ofis ar Brezhoneg.\nA-boan krouet e voe roet Prizioù an Dazont dezhañ gant an ensavadur. Dedennet e voe ar c’hazetennoù neuze gant ar merk a gomañse da dapout brud e-touez ar vrezhonegerien hag e-touez tud all.\nLañset e oa an avantur…\nAr bloaz war-lec’h he doa bet Stered al label « Ya d’ar brezhoneg » da c’haredonañ an traoù fetis graet ganti evit implijout ha brudañ ar brezhoneg en embregerezh.\nSTERED eo ar gevredigezh kentañ en Il-ha-Gwilen a zo bet roet al label-se dezhi.\nE-pad al lid e oa bet broudet krouerien ar merk da genderc’hel da gas ar brezhoneg war-raok gant an itron Lena Louarn, Prezidantez Ofis ar Brezhoneg, ha laouen e oa-hi gant ar « skeudenn arnevez eus ar brezhoneg kaset gant STERED », hag ivez gant « al live uhel a vrezhoneg implijet gant ar merk ».\nLena Louarn o reiñ al Label « Ya d’ar brezhoneg » da STERED d’an 19/01/2010\n* Al Label Ya d’ar brezhoneg zo unan eus ar binvioù kinniget gant an Ofis evit ma c’hallo ar brezhoneg mont war-raok er vuhez foran.


Der süße Brei - Wikipedia\nDer süße Brei war un timbr eus Alamagn (DDR, e 1985).\nDer süße Brei (Ar yod dous) zo ur gontadenn alamanek gant ar vreudeur Grimm, embannet e 1802 en o dastumad Kinder- und Hausmärchen, ha niverenn 103 el levr. Hervez renkadur Aarne-Thompson eo ur gontadenn en doare 565. Kontadennoù all damheñvel zo er bed: Ar Vilin a val e goueled ar mor e norgeeg, ha Mamm an Dour e sinaeg, e-touez re all.\nUr plac'h vihan, mat ha paour, a veve hec'h-unan gant he mamm, ha n'o devoa netra da zebriñ ken. Hag ar plac'hig d'ar c'hoad. Ur wrac'h eno, o welout he stad reuzeudik, a roas dezhi ur podig burzhudus. "Pa lavari dezhañ "Podig, poazh" (Töpfchen koch!) e raio yod dit, ha pa lari "Podig paouez" e paouezo". Hag ar plac'hig d'ar gêr gant he fodig da reiñ d'he mamm, ha setu echu ar baourentez ha boued kement ha ken alies ha ma keront.\nUr wech, aet ar plac'h eus an ti, he mamm da larout : "Podig, poazh." Ha prest ar yod, ha hi ha kargañ he c'hof. Pa fellas dezhi lakaat ar podig da baouez avat ne ouie ket penaos ober peogwir ne ouie ket ar gerioù da larout. Ma talc'has d'ober yod, ma savas ar yod, ma leunias ar gegin, hag an ti, ha ti an amezeg, hag ar straed, evel pa en dije bet c'hoant da reiñ e walc'h d'ar bed a-bezh. Spontet-bras e oa an holl, met den ne ouie penaos lakaat ar reuz da baouez. A-benn ar fin, pa ne chome nemet un ti ken e-maez ar yod, e tegouezhas ar bugel hag e lavaras "Podig paouez" hag e voe echu. Ha neb a gare mont e kêr a ranke debriñ ar yod da dremen.\nDer Zauberlehrling, ur varzhoneg gant Goethe en 1797, anezhi ur werz a bevarzek koubled.\nThe Master and his Pupil, kontadenn-bobl saoz.\nStrega Nona, gant Tomie dePaola\nAr Yod mat, Sav-Heol, 2017. Levr-bugale.\n↑ Embannadurioù alamanek e Wikisource : \n↑ Ar gontadenn alamanek embannet gant Der Spiegel : \nAdtapet diwar « https://br.wikipedia.org/w/index.php?title=Der_süße_Brei&oldid=1881206 »\nKemmoù diwezhañ degaset d'ar bajenn-mañ d'an 14 Gou 2020, da 21:45.


hace 3 día(s): Amour eternel d'attaquer ha invitado a Odisey.\nhace 3 día(s): Amour eternel d'attaquer ha excluido a Odisey.\nhace 3 día(s): Amour eternel d'attaquer ha invitado a The Kings-Of-The Game.\nhace 3 día(s): Amour eternel d'attaquer ha excluido a The Kings-Of-The Game.\nhace 3 día(s): Amour eternel d'attaquer ha invitado a High Tripping.\nhace 3 día(s): Amour eternel d'attaquer ha excluido a High Tripping.\nhace 4 día(s): Amour eternel d'attaquer ha invitado a Dorados.\nhace 4 día(s): Amour eternel d'attaquer ha invitado a Dark Weapons.\nhace 4 día(s): Amour eternel d'attaquer ha excluido a Dark Weapons.\nhace 4 día(s): Amour eternel d'attaquer ha invitado a The World Of Old.\nAmour eternel d'attaquer 8 204 miembros\nThe Deadly Sins 6 090 miembros\nLast Legion 1 234 miembros


<1 474849 86>\nHebre 11 ba\nDre ar feiz ...\n1 Hogen ar feiz a zo ur gortoz kalet eus an traoù a esperer, un anatadur eus ar re na weler ket.\n2 Drezi o deus an henaourien kavet un testeni mat.\n3 Dre ar feiz ec'h ouzomp ez eo bet graet ar bed dre c'her Doue, en hevelep doare ma n'eo ket bet graet ar pezh a weler gant traoù gwelus.\n4 Dre ar feiz e kinnigas Abel da Zoue un aberzh gwelloc'h eget hini Kaïn, drezi e voe disklêriet reizh, Doue o rentañ testeni d'e brofoù, ha drezi e komz c'hoazh petra bennak ma'z eo marv.\n5 Dre ar feiz e voe savet Enok en neñv evit na welje ket ar marv, ha ne voe ket kavet ken abalamour m'en doa Doue e savet. Rak a-raok ma voe savet, en doa resevet an testeni da vezañ bet plijus da Zoue.\n6 Hogen ne c'heller ket bezañ kavet plijus gantañ hep ar feiz, rak ret eo d'an hini a dosta ouzh Doue krediñ ez emañ hag e teu da vezañ ar gopraer eus ar re a glask anezhañ.\n7 Dre ar feiz Noe, aliet a-berzh Doue eus an traoù na weled ket c'hoazh, a voe leuniet a zoujañs, hag a reas un arc'h evit silvidigezh e diegezh. Drezi e kondaonas ar bed hag e teuas da vezañ heritour eus ar reizhder a zo hervez ar feiz.\n8 Dre ar feiz Abraham, pa voe galvet, a sentas evit mont d'ar vro a dlee kaout da hêrezh hag a yeas kuit, hep anavezout pelec'h ez ae.\n11 Dre ar feiz ivez Sara a resevas ar galloud da goñsev hag, en desped d'he oad, e c'hanas ur bugel, abalamour ma he doa kredet e oa feal an hini en doa graet ar bromesa.\n12 Dre-se eus un den hepken hag a oa dija dinerzhet, eo bet ganet ur vandenn a dud ken niverus evel stered an neñv, evel traezh aod ar mor ha na c'hell ket bezañ kontet.\n13 Holl int marv er feiz hep bezañ resevet an traoù prometet, met o vezañ o gwelet a-bell hag o vezañ kredet enno, asañtet o deus hag anzavet o deus e oant diavaezidi ha beajourien war an douar.\n16 met bremañ e c'hoantaont unan gwelloc'h, da lavarout eo unan neñvel. Dre-se Doue n'en deus ket mezh o vezañ galvet o Doue, rak kempennet en deus ur gêr dezho.\n17 Dre ar feiz Abraham a ginnigas Izaak pa voe amprouet; an hini en doa resevet ar promesaoù a ginnigas e vab nemetañ,\n18 a oa bet lavaret diwar e benn: En Izaak eo e vo galvet da lignez.\n19 Anavezout a rae e c'helle Doue zoken adsevel a-douez ar re varv, hag evel-se ec'h adkavas anezhañ evel dre ur seurt adsavidigezh a varv.\n20 Dre ar feiz Izaak a vennigas Jakob hag Ezaü, e-sell eus an traoù da zont.\n21 Dre ar feiz Jakob o vervel a vennigas pep hini eus mibien Jozef, hag a azeulas harpet war benn e vazh.\n22 Dre ar feiz Jozef o vervel a reas anv eus ermaeziadeg bugale Israel, hag a roas urzhioù diwar-benn e eskern.\n23 Dre ar feiz Moizez, o vezañ bet ganet, a voe kuzhet e-pad tri miz gant e dud, dre ma weljont e oa kaer ar bugel ha na zoujjont ket urzh ar roue.\n24 Dre ar feiz Moizez, deuet da vezañ bras, a nac'has bezañ galvet mab da verc'h Faraon,\n25 o tibab bezañ gwallgaset gant pobl Doue kentoc'h eget kaout e-pad ur pennad amzer plijadur ar pec'hed,\n26 o priziañ mezhegezh Krist evel ur binvidigezh brasoc'h eget teñzorioù Bro Ejipt, rak gwelout a rae ar gopr.\n31 Dre ar feiz Rahab ar c'hast ne voe ket kollet asambles gant ar re zisent, dre ma he doa degemeret ar spierien e peoc'h.\n33 dre ar feiz o deus trec'het rouantelezhioù, o deus embreget ar reizhder, o deus resevet ar madoù prometet, o deus serret genoù al leoned,\n34 o deus mouget nerzh an tan, o deus en em ziwallet diouzh troc'h ar c'hleze, o deus yac'haet eus o c'hleñvedoù, int bet didrec'hus er brezel, o deus lakaet war dec'h armeoù estrañjour.\n35 Gwragez a adkavas o re varv dre an adsavidigezh, reoù all a voe merzheriet, o nac'hañ an dieubidigezh evit kaout un adsavidigezh welloc'h,\n36 reoù all a dremenas dre amprouenn ar goaperezhioù hag ar skourjez, an ereoù hag ar prizon,\n37 meinataet e voent, heskennet, amprouet, lazhet int bet gant ar c'hleze, redek a rejont amañ hag ahont, gwisket gant krec'hin deñved ha girvi, en dienez a bep tra, heskinet ha gwallgaset,\n38 int ha ne oa ket ar bed dellezek anezho, o kildreiñ el lec'hioù distro ha war ar menezioù, e mougevioù ha toulloù an douar.\n39 Ar re-se holl, o vezañ kavet un testeni mat dre o feiz, n'o deus ket degemeret ar madoù prometet,\n40 Doue o vezañ pourvezet un dra bennak gwelloc'h evidomp, evit na zeujent ket hepdomp d'ar barfeted.


Emañ Brûlerie du Léon e Brest abaoe 1897, ha roet he deus lañs d'ur raktres nevez : lakaat ac'hanoc'h da veajiñ e bed ar c'hafe hag an te, en ul lec'h hag a zo gouestlet dezhañ penn-da-benn : Coffee shop Brûlerie du Léon.\nUl lec'h klet, ur gartenn hep he far gant kokteloù diwar kafe, te ha chokolad, krouet gant unan en deus bet ur stummadur barista. Er programm : lemon aroma, ekspres tonik, cappuccino, latte art… peadra da lakaat ar re na gavont ket mat ar c'hafe da cheñch soñj. Gallout a reoc'h ivez debriñ war al lec'h gant podadoù gwer lipous, graet evel er gêr gant Texture traiteur, hag ivez gant dibennoù-pred, viennerezh ha Dienn-skorn Jampi. Fardañ a reomp kafe da gas gant an-unan zoken evit ar re a zo prez warno !\nOuzhpenn ober anaoudegezh gant kement-se e fell deomp kuitaat an hentoù bras ha deskiñ deoc'h penaos saouriñ ar c'hafe evel ur gwin mat. Setu ma c'haller tañva eno hon 12 kafe ispisial, krazet e Brûlerie du Léon, hag ivez ouzhpenn 70 seurt te Mariage Frères.\nCoffee Shop Brûlerie du Léon zo ivez ur stal gwerzh dre ar munud : eno e kaver hon 12 seurt kafe ispisial gwerzhet diouzh ar pouez, e greun pe malet, ouzhpenn 70 seurt te Mariage Frères, diouzh ar pouez, e boestoù hag e seierigoù, hag ivez ispisiri fin ha listri ispisial.\nKit da estaj Ateliers des Capucins evit ober un dro e bed an te hag ar c'hafe !\nEskemm ha meskañ a reer\nEmañ ar c'h-CoffeeShop eus ar Brûlerie du Léon en estaj eus an Ateliers des Capucins, er Passage des Arpètes.


Mor Jawa - Wikipedia\n(Adkaset eus Mor Java)\nMor Jawa pe Mor Java (Laut Jawa en indonezeg) zo ur mor bihan war harzoù Meurvor Indez hag ar Meurvor Habask, a c'holo ur gorread a 310 000 km2.\nPelec'h emañ mor Jawa\nStummet e oa bet da vare ar skornerezh diwezhañ pa savas kondon ar morioù. Bas a-walc'h eo ar mor-se (67 metr d'ar muiañ).\nEn em astenn a ra etre inizi Borneo en norzh, Jawa er su, Sumatera er c'hornôg ha Sulawesi er reter. Dre strizh-mor Karimata etre Sumatera ha Borneo, er gwalarn, emañ e darempred gant Mor Sina ar Su; dre strizh-mor Sunda etre Sumatrra ha Jawa, er gevred, eo liammet ouzh Meurvor Indez; dre strizh-mor Makassar etre Borneo ha Sulawesi, en norzh, emañ e darempred gant Mor Sulawesi. Er reter da Vor Jawa emañ Mor Flores, hag er gevred emañ Mor Bali.\nBras eo pouez ar pesketaerezh e Mor Jawa rak gwall beskedus eo. Meur a bark natur zo bet savet en arvor, evel en enezeg Karimunjawa, hag e-leizh a douristed a zeu di da arvestiñ ouzh ar vuhez dindan vor (koural, spoue...).\nEtre miz C'hwevrer ha miz Meurzh 1942 e c'hoarvezas eno Emgann Mor Jawa, unan eus an emgannoù taerañ war vor e-pad an Eil Brezel-bed. Distrujet e voe listri eus an Izelvroioù, ar Rouantelezh Unanet, Aostralia ha Stadoù Unanet Amerika gant morlu Japan a oa o tagañ Jawa.\nAdtapet diwar « https://br.wikipedia.org/w/index.php?title=Mor_Jawa&oldid=1674743 »\nDernière modification le 13 Kzu 2015, à 11:59\nKemmoù diwezhañ degaset d'ar bajenn-mañ d'an 13 Kzu 2015, da 11:59.


Americus - Wikipedia\nAmericus zo un anv-badez latin, deuet diwar un anv germanek Emmerich, kar d'an anvioù Americo, Amerigo, Aymeri.\nDont a ra eus an anv germanek Haimirich pe Haimerich, savet diwar haimi (ti, bro) ha rich (galloudek), a c'haller kompren evel "galloudus en e vro" pe, en un doare all met tost a-walc'h, evel "roue ar vro". Diwar an anv-se eo e teuas Heinrich, ha neuze Henry, ha Herri hag an holl stummoù kar.\nE latin e kaver Aimericus pe Americus, pe Amerigus,\nAmerico en italianeg, hag a droio da Arrigo hag Enrico.\nImre, en hungareg\nSanctus Americus, anv latin Sant Emeric , pe Sant Imre (war-dro 1000-1007 - 1031), priñs ha sant katolik eus Hungaria,\nAmericus Vespucci, anv latinekaet Amerigo Vespucci (1454-1512).\nAdtapet diwar « https://br.wikipedia.org/w/index.php?title=Americus&oldid=1454326 »\nKemmoù diwezhañ degaset d'ar bajenn-mañ d'an 3 Ebr 2013, da 02:36.


sioul awalc'h eo adarre ar forom\nSujet: sioul awalc'h eo adarre ar forom Mer Mai 15, 2013 7:52 pm\nMarteze eo bet hir ar goañv ha berr ar pennad amzer vrav neus diskaret ar startijenn an dud evit mont war ar forom ?\nHanta, ma vefe komzet deus al loened zo ganeoc'h ( chas, kizier pe loened brasoc'h evel kezeg pe givri ha deñved ). Deoc'h da lârout traoù diwar ho fenn ha da lârout ivez peseurt pouez a neus al loened se ba ho buhez.\nPeut-être que la longueur de l'hiver et nos épisodes de beau temps trop courts ont mené a mal la motivation des foromeurs ?\nEt bien si on parlait de vos animaux ( chiens, chats ou des animaux plus grands, chevaux, chèvres et moutons ). dites nous ce que représente vos animaux pour vous.\nSujet: Re: sioul awalc'h eo adarre ar forom Lun Mai 20, 2013 5:15 pm\nKomz euz va haz a vefe trei va zeod e goullo. Pa vez yen an amzer, ne vez ket oberiant, an nebeuta eo a heller lâred : debri ha kousked, ha setu toud ! Dond a ra or hazez Erell deuz Bro-Dreger mez ar glao ne blij ket dehi. Gwir eo ez euz amzer vrein an deiziou-mañ ha kriz e vefe lakaad eur haz er-mêz. Red eo lâred ivez eo eur gazez koz : 14 vloaz he deus mez goûd a ra-hi chaseal c'hoaz. E-pad an hañv e tigas deom logod, naered-kaled... pe evned maleüruzamant : ur haz an hini eo. Ne blij ket dehi chom heh-unan penn hag e-pad an noz e teu da gousked ganeom war or gwele, aliez war gein ma dousig-karet ! Ha da c'hweh eur diouz ar mintin, Sonn ! da hortoz ma vo leun he skudell. Ober a ra he seiz posubl da lakaad ahanom da zevel. Ar re a anavez ar hizier a oar deuz petra emaon o komz.\nSetu. Ma kavit faziou e hellit difazia ma mesaj, n'eo ket divennet. Kompren ar yéz a zo eun dra, skriva e brezoneg a zo eun dra all.\nDernière édition par Dreo54 le Lun Mai 20, 2013 9:24 pm, édité 2 fois\nSujet: Re: sioul awalc'h eo adarre ar forom Lun Mai 20, 2013 7:57 pm\nMe zo eveltout ivez, faziañ 'rañ dre skrid ral o teskiñ skrivañ emaon siwazh ma unan hag eveljust eo diaes awalc'h. Setu na c'hallañ ket difaziañ ac'hanout.\nLakaet moa ur pennad divar al loened evit bouetañ ar forom.\nGwellout 'rañ vez moumounet al loened gant an dud. Labourer douar on hag am eus loened (saout laezh)\nNeo ket memestra al loened deus ar menaj hag al loened all evel ar c'hizier pe ar chas, met a wechoù degouezh diñ bezañ tommoc'h ma c'halon deus hinnienoù, loened bet klañv ha pareet gant labour ha poañ . Nevez zo am eus bet ul leue ad deut ar vuhez ennañ ha koulskoude kontet marv div wech ganiñ .\nSkoet oa gant ar red-korf, roet louzoù dezañ ha galvet ar medesin al loened, an deiz war lec'h beure oa o klask laezh. Penn an abardeiz noz oa adarre klañv da vervel, neuze moa lazhet ar goloù n'ur sonjal " warc'hoazh vo yen sklas" . Met an deiz war lec'h oa o vlejal klask boued, daou devezh diwezhatoc'h oa ken divalav all adarre " war c'hoazh " vo marv sur awalc'h ha lazhet ar goloù ur wech ouzhpenn.\nBuhez zo ennañ bepred, d'am sonj chommo ur pennad amzer ba ma spered.\nDiwezhazoc'h vo moiaen diñ komz deoc'h deus an targas gwenn ha du vez ganiñ o c'horro ar saout.\nSujet: Re: sioul awalc'h eo adarre ar forom Lun Mai 20, 2013 9:23 pm\nLabourer-douar e oa ma zad ive beteg 1970 (goude-se en-doa cheñchet labour). Kontet en-doa eur wech e oa o horo ar saout gand e zaouarn (pa n'en-doa ket a vekanik da horo c'hoaz ; mez kenderhel a ree da horo gand e zaouarn evid peurechui pa veze goroet gand ar mekanik) ha kaz an ti zo deut da weloud ma zad. Kaset en-doa ma zad eur strinkadenn lêz war fas ar haz. War a seblant eo bet mad d'ar haz : bemdez e teue da reseo e strinkadenn !\nSujet: Re: sioul awalc'h eo adarre ar forom Lun Mai 20, 2013 11:17 pm\nEur blijadur ê lenn hoh istoriou loened!\nSiwaz dign-me 'meus ket kalz a dra da gonta divar-benn an dra-he... añfin ma teu soñj dign 'lârign doc'h !\nSujet: Re: sioul awalc'h eo adarre ar forom Dim Mai 26, 2013 10:05 am\nUr pennad diwar ma zamm kazh du ha gwenn. Bemdeiz vez ganiñ o c'horo ar saout an daou benn deus an deiz. Tremen 'ra al lodenn vrasañ deus e amzer o sellout diouzhiñ, na sav lagad ebet diwar ma labour.\nD'am sonj poa vo stummat ha stummat mad gemero ma vlas, met n'eo ket prest c'hoazh!\nMa brasañ plijadur zo o lakat ma skouarn war e gostez evit selaou anezhañ o paterata. Kaozoù gontant dezañ ivez e brezhoneg eveljust, pe kentoc'h goulenn 'rañ bep seurt traoù gantañ evel : "n'out ket skuizh,? leun eo da gof? penaos 'mañ ar vuhez ganit hirie ?. Zot dleañ bezañ sur awalc'h, ya, zod gant ma dargazh du ha gwenn.\nSujet: Re: sioul awalc'h eo adarre ar forom Dim Mai 26, 2013 10:34 pm\nAmañ zo bet kaos deus ar loned a blij d'an dud, med fentus é kleo tud kont ar gaos diwar-benn ar re zo ur gassoni. Amañ meus trañskrivet un tamm kaos 'tre diw blac'h deus Plouïe kaojèl deus ar raied\nGa'n diw re-mañ vé ket choñjet ba Ratatouille pé vé gwel un' tond, taol skubellenn war he c'hein ha mad he jeu gati\n- A-wichou me meus bet gwelet, me meus ur c'hrow d'an traoñ ahe, aboe meus ket saout na mann e-bed, hag a laken koat barzh 'e, ha meus ene gwelet neizhou raied, ya ba-tousk ar c'hoat. Ka'et un neizh, med me meus ket gwelet 'nehe barzh enne, med goûd a hounn lar é raied pé welan an neizhou.\n- Ar reñ-he n'oun ket gouest da wel 'nehe...\n- Ah ya, med 'wichou pé welan 'nehe memestra oun oblij da la'o\n- Me gav an dra-he lous\n- Ar logod ra mignoc'h dega 'vid an traou-all\n- Ober a reñt dega med n'eint ket lous 'vel raied...\n- Memestra n'eint ket keniter\n- Ha aessoc'h eint da dapañ\n- Ya, gall a ran tap lod nemed ar re-he ra n'oun ket ped ar bla, un' pe dow ray matresse izhpenn kant ba ur bla... Me meus tapet, me meus saout ene maes ba'n hangar ahe, a-wechou meus bet ka'et 'nehe pa vïent hanter-marw pe mew, ah nondidïe, me dape ur vorc'h ha la'o 'nehe toud neuhe. Eo, ar re-he zo loustoni. Hag ar re-he oar mond partoud memes war-horre ar soliou ha partoud. Ha memes pitrabes warlene, ba'n hangar ahe 'hi-se, neugn kreuset 'nehe toud, lod anehe, da zibiñ\n- Med drol é, teuient ket dizhtu, war-dro mis-meurzh 'h eent d'ar patates, teuent ket raog\n- Matrehe gaveint tro-walc'h draou 'hann di, ha pé vé ket kin ba lec'h-all teuient d'ar patates. Ar re-he zo fin, ur raiedenn zo fin, me meus bet gwelet, soñj meus, pé oa den e-bed ba'n ti-mañ, pugur nin oa o chom ba'n ti-all, hag ma mamm-gàer oa aet da jom ba ti **** ba'n nec'h, set' amañ 'n nec'h oa ur lor-zi douar ha ni mamp gwraet ur lor-zi siman, hag a oa sort e-bed ba'n tïer nimed un daol ha' oa ba'r c'horn ahe, ha 'h on bet n'oun ket pegeid klask ur raiedenn pugur mamp gwelet 'nehi, ha vise ket gwelet ba pelec'h oa aet. N'ouzes ket p'lec'h oa aet ? Eh beñ, houzh vïe kuet dreñw treid an daol, deus-krap e gi-se, 'dreñw troad an daol, 'benn ar fin mamp gwelet 'nehi. Oh nonbretche !\n- Na ket pell da zond 'vid kaoud boued pugur oa bleud. Me meus joñj pé oain chom ba ****, n'ouzon ket penaos oa digoueet ur raiedenn ba ma gampr. Oain ket gouest da lak anehi d'hond maes, oy sod oan ! Ha peta ma gwraet : ma digoret ar prenestr ha cherret an nor, matresse 'h ay he-hun maes. Oan ket gouest da gass anehi maes... Lamp a rent partoud !\n- Chilow 'ta, ur wech pé oan deut da jom ba'n ti amañ, oamp nin kousk ba'r penn-all ha oa gwraet ur gampr, ha oa skalierou oa ba'r penn 'n traoñ d'hond ba'r gampr, ha goude-se pé oa bet suprimet ahe ha gwraet ar skalierou ba fass an nor ahe. Hag, un devezh ma gwas Jean lar : Ah med ahe zo ur raiedenn sur hañ ! Hag ahe oa un tamm, ba ur penn oa gwraet ur gampr, ba'r penn-all oa papred laket gwinizh pe kerc'h, me meus joñj barzh, hag e hañw lar din : Sell 'ta, ahe zo ur raiedenn ha' ziskenn deus an nec'h ha ra ur lamp d'an traoñ, ha bep ar varch. Oh gast lar, ha hañw da wel, n'ouzes ket, 'benn ar fin na gallet pil anehi ba'r skalierou. Ha me ma owen kad owen vïe deut rout ba ma gwele, ha oan deut maes ha me na atrap ur skubellenn war 'r c'hoat 'e, dre ma teue an traou, gwraet na oa kimed gwad toud ma skalierou, me ma owen kad owen vïe aet rout ba ma gwele.\n- N'é ket aes d'ond a-benn deus ar reñ-he.\n- An dra-he zo ur gassoni !\nSujet: Merci a Per-Kouk Jeu Juin 06, 2013 12:57 pm\nMerci encore pour cette histoire que l'on attendrait (avec le son !) sur BREZHONEG DIGOR.\nN'étant pas familier avec la transcription phonétique proposée , j'ai trouvé l'aide souhaitée dans le Diksioner Kreis-Breiz , fort bien venu pour ce que je cherchais.\non porrait dire en parodiant Jules Gros que c'est un joyau du Breton parlé .\nUne question parmi tant d'autres : l'expression "me ma owen kad owen ...." est-elle courante ?\nPourquoi est-elle répétée à la fin de la phrase ?\nJ'aurais plutôt attendu en fin de phrase :\n" N'ouzon ket ped devezh on bet neb mond da gousket ba ma gambr , ha oa ket raiedenn kin ! "\nSujet: Re: sioul awalc'h eo adarre ar forom Dim Juin 09, 2013 5:18 pm\nYoutar a écrit:\nYa braw vije bet, med meus ket laket toud pezh oa kontet dram oa traou dehe o-hun, 'benn ar fin n'eus ket emm d'an dud goûd toud. Diget meus da droc'hañ ar fichier-son 'benn da lak anahoñ propr..\nN'étant pas familier avec la transcription phonétique proposée ,\nAn trañskrispïon n'é ket fonetik 'nahoñ, an dra-he n'é ket fonetik en mod e-bed.\nj'ai trouvé l'aide souhaitée dans le Diksioner Kreis-Breiz , fort bien venu pour ce que je cherchais.\nBon mad é neuhe\nOpala, mersi bras dit, med ur pakad labour zo c'hoazh 'benn d'ober pezh neus gwraet Jules Gros araosson. Re verr vo ma buhe koulz 'vel heñi ar vrezhonegerien...\nYa goull traou.\nLaret vé an dra-he ba du-mañ kost' Uhelgoat, ha ba blassou-all sur a-walc'h, an dra-he zo un tamm mehmod 'vel :\nMe ma owen kad owen vïe aet-rout ba ma gwele : J'étais effrayée de peur qu'il taille dans mon lit\nAhe gomprenon ket petra peus c'hoant da houll genin ?\nYa pé vo traou vo lakeet\nSujet: Re: sioul awalc'h eo adarre ar forom\n» sioul eo ar forom er mare mañ !


Région_Bretagne - Bretagne.fr > Page Breton - Prezidant\nAr prezidant Loïg Chesnais-Girard\nBesprezidant ar C’huzul-rannvro evit an ekonomiezh hag an neveziñ e oa Loïg Chesnais-Girard adalek 2012. Pa voe addilennet Jean-Yves Le Drian e penn ar Rannvro e miz Kerzu 2015 e oa bet anvet da gentañ besprezidant dileuriet evit an ekonomiezh, an neveziñ, an dedennañ. Da neuze e rae war-dro kenurzhiañ an 53 dilennad eus ar muianiver hag a oa rannet etre 4 gronn politikel. War-lerc’h ma oa deuet Jean-Yves Le Drian da vezañ ministr an Aferioù estren e oa bet dilennet da brezidant Kuzul-rannvro Breizh d’an 22 a viz Mezheven 2017.\nGanet e oa Loïg Chesnais-Girard e 1977 e Lannion ha bevet en doa e vugaleaj e Trebeurden ha goude-se e Sant-Yowan-an-Havreg, a-raok mont gant e dud da chom da Liverieg. Graet en deus e studioù e Skol-veur Roazhon 1 ha tapet en deus un DSUA Arc’hant an Embregerezhioù.\nImplijet e oa en ur stroll bank adalek 2002, lec’h ma reas meur a vicher betek 2010, en o zouez bezañ karget eus ar pratikoù embregerezhioù. Goude-se en em lakaas e-maez a garg evit en em ouestlañ da vat d’e respet e Kuzul-rannvro Breizh gant Jean-Yves Le Drian.\nE 1993 e voe krog Loïg Chesnais-Girard da vont e-barzh ar jeu e servij ar geoded pa grouas ar gevredigezh « Pourquoi Pas ? » a oa he fal reiñ muioc’h a blas d’ar yaouankiz e buhez ar geoded. Da-heul an oberoù-se e voe dilennet kuzulier-kêr e Liverieg e 1995, hag eñ 18 vloaz. Kuzulier-kêr dileuriet evit ar yaouankiz e oa betek 2002, ha goude-se eilmaer karget eus ar c’hêraozañ hag an ekonomiezh etre 2002 ha 2008. E 2008 e teuas da vezañ maer Liverieg, hag eñ 30 vloaz, hag addilennet e voe e miz Meurzh 2014.\nEvit brudañ an ekonomiezh hag an implij en e gumun ez eas asambles gant Jean-Yves Le Drian betek Tokyo, abalamour da welet renerien ar stroll japanat Canon, a zo staliet e Liverieg. War-lerc’h ar veaj-se e kinnigas Jean-Yves Le Drian da Loïg Chesnais-Girard mont war e listenn evit an dilennadegoù rannvro e 2010. Da-geñver dilennadegoù rannvro 2015 e oa rener kabaliñ ha mouezh aotreet al listenn.\nKargoù politikel er C’huzul-rannvro\nBesprezidant ar C’huzul-rannro evit an ekonomiezh hag an neveziñ e voe adalek 2012. Pa voe addilennet Jean-Yves Le Drian e penn ar Rannvro e miz Kerzu 2015 e oa bet anvet da gentañ besprezidant dileuriet evit an ekonomiezh, an neveziñ, an dedennañ. Da neuze e rae war-dro kenurzhiañ an 53 dilennad eus ar muianiver hag a oa rannet etre 4 gronn politikel.\nKaset en deus meur a chanter pouezus-bras evit ar Rannvro da benn : ren strategiezh an diorren ekonomikel, kreñvaat hag eeunaat ar skoazelloù evit diorren an embregerezhioù, lañsañ kevelerezhioù start gant ar bed ekonomikel. Graet en deus ivez war-dro treuzfurmiñ an ensavadur rannvroel diouzh ar c’hefridioù nevez ha war-dro ar c’hevelerezh gant an etrekumuniezhoù e Breizh.\nModifié le Thursday, September 27, 2018


Instruction evit gouel Per ha Paul - Wikimammenn\nInstruction evit gouel Per ha Paul\nL. Prud'homme, 1849 (p. 275-277)\n◄ Instruction evit Gouel-Ian Instruction evit gouel Per ha Paul Instruction evit Assomption ar Verc’hes ►\ninstrtuction evit gouel per ha paul.\nHlrio hon eus ar gouel bras eus an ebestel eürus sant Per ha sant Paul, abalamour ma oent lequet d’ar maro er memes deiz-ma, pehini eo an navet-varnuguent a Vezeven.\nSant Per a voa bet ur pesquetaer paour, hac a voe choaset gant hor Salver da veza he viquel var an douar hac ar pen eus an Ilis universel, ha da rei dezan an alc’hueziou a rouantelez an eê ; ar pez a zisquez deomp peguement e car hor Salver an humilite hac ar simplicite, pa en deus fontet an Ilis var sant Per pehini a voa eus a ur gondition quen isel. Sant Per eta eo bet ar c’henta viquel da Jesus-Christ hac ar c’henta pab en Rom, eleac’h ma oe crucifiet, he ben da isela, ha he dreid da huela, evel ma her goulennas dre humilite, oc’h en em estimout indîn da veza crucifiet er fæçon-ma oe crucifiet he vestr quer hor Salver.\nSant Paul a voa bet er gommançamant un enebour hac ur persecuteur bras d’ar gristenien ; mæs adal ma oe convertisset, e prezegas an Aviel gant ar c’hourajussa ha gant ar muia souffrançou en peb bro, hac er fin e eo dibennet en Rom d’ar memes bloaz ha d’ar memes deiz ma oe crucifiet sant Per er memes kear. He ben goude ma oe t[r]ouc’het  divar he c’houzoug, a reas tri lam, hac en andrejou ma reas an tri lam-se, e savas neuse souden teir sourcen-feuteun pere a veler c’hoas brema eno.\nAn daou abostol-ma’ta ho deveus fontet ha siellet gant ho goad an Ilis santel a Rom pehini eo ar vam hac ar vestres eus a guement Ilis a so dre’r bed, pere ne d’int oll nemet ur memes Ilis ganthi dindan ar memes pen, pehini ê hon tad santel ar pab successeur da sant Per ha viquel da Jesus-Christ var an douar. Ac’hano eo e c’halver apostolic ha romen an Ilis universel ; en hevelep fæçon ma rencomp beza en union gant ar pab ha gant an ilis a Rom evit beza er guir Ilis ; anes, ne vemp nemet heretiquet pe [ch]smatiquet .\nD’ar gouel-ma e reer ur solennite vras partout dre ar gristenez, ha particulieramant er rouantelez-ma, evit trugarecaat Doue eus ar feiz hon eus recevet dre voyen an daou abostol-ma ; rac sant Per a zigaças predicatoret en Franç. Evelse ive an darn-vuia eus hon ilisou-parres a so dediet en enor da sant Per, pehini eo ar patron anezo ; ha sant Paul, a lavarer, a dremenas he-unan dre Franç eleac’h ma lesas lod eus he zisquibien. Abalamour da-se ivez e reer Un tân a joa d’ar gouel-ma couls ha da vouel Ian, en anaoudeguez-vad eus ar feiz hon eus recevet digant an daou aboslol-man, hac evit en em rejouissa spirituelamant eus ar c’hloar vras ho deveus en eê.\nEvit enori ar gouel-ma’ta, ouspen ma renquer lacat evez na zeûet d’he profani dre an dansou, ar mezvintiou hac an divertissamanchou dissolit p’evit re eus bet couezet a veichall punition bras var nep ho grea, e tleomp ganr ur gonscianç pur ha neat a pec’het marvel iun an deiz diaguent, assista devotamanr er servij divin, ha sacramanti, mar guellomp, er gouel bras-ma, o pidi sant Per ha sant Paul da zifen ato an Ilis romen diouz ar chismou hac an heresiou, da obteni digant Doue conversion an huguenotet, hac ar c’hraç deomp da gaout esquibien ha beleien vad, evit hor meinteni er feiz hac en doctrin christen pehini ho deveus desquet deomp divar goust ho buez, ha da imita ar feiz gre, ar fermete hac an devotion p’eveus a re ho deveus roet deomp an exempl ; hac erfin derc’hel un devotion particulier dezo, evit ma obtenint deomp ar remission eus hor pec’hejou, ha ma hon assistint en heur ar maro : en intantion-ma e c’hallimp bep mintin ha bemnoz lavaret devot ar Gonfiteor dre pehini en em recommander particulieramant d’an ebestel eürus sant Per ha sant Paul, pere eo porzerien ar barados.\n↑ Moullet : tou-.\n↑ Moullet : c’his-.\nAdtapet diwar « https://br.wikisource.org/w/index.php?title=Instruction_evit_gouel_Per_ha_Paul&oldid=165267 »\nKemmoù diwezhañ degaset d'ar bajenn-mañ d'an 29 Du 2020, da 11:59.


Hent Arkadius - Roman, poésie, littérature, écrits - Al Liamm,\n> Livres en breton >Roman, poésie, littérature, écrits>HENT ARKADIUS - DANEVELLOU\nGouzout a raemp e oa danvez skrivagnerien nevez e Breizh.\nGant an tolpad danevelloù-mañ e kompreno al lenner emañ David ar Gall, gwenedour eus Bro Pourlet, da vezañ lakaet e-touez ar re varrekañ ha soutilañ, ar re eo puilh o awen ha ouesk o fluenn. Lakaat a ra war-wel ur bed liesliv : a-wezhioù teñval ha du, livañ a ra bedoù kriz, amzerioù da zont goulazhet, bedoù pulluc'het, gant fent ur gwenedour evel-just. Gwezhioù all e vo trec'h ar vuhez, ar garantez.\nWar hent Arkadius ne c'hell ket an enoe bout trec'h gwezh ebet.


Buhez ar Zent. page 163. Encyclopédie Marikavel.\nAn daou-ugent devez arôk Pask a zo bet gwestlet d'ar bnijen gant an Ebestel o-unan. Ar yun eo, dreist-oll, pinijen ar c'hoareiz. Gwechall e oa pemdeiek. Yunet a vije en eur diouered ar c'hig, an uou, an aman, al lez, hag en eur dremen gant eur pred hepken. En amzeriou kentan an Iliz, e vije grêt ar pred-ze da guz-heol. Ahendall, difennet e oa, dre lezen ar gouarnamant, an holl ebatou ha plijaduriou, zoken ar chase; al lezvarniou a vije goullo, ar brezeliou a renke paouez.\nAr c'hoareiz a bad daou-ugent de, diouz skouer ar pinijennou digaset gant Doue gwechall, hag a bade, gwech daou-ugent de, gwech daou-ugent vla, evel an Dour-beuz, pinijen Israël er gouelec'h, yun Hon Zalver.\nAn Iliz a c'houlenn digant ar C'hristen, epad ar C'hoareiz, heuilh skouer Jezuz-Krist war ar Mene : karet ar retred, yun ha pedi eveltan. Ouspen, e c'hourchemen d'ezan ober aluzen, pleustri e zakramanchou, prederian war Basion Hon Zalver, ma vo treuzet e galon gant birou ar binijen ha krouet ennan, ' benn ar Pask eur galon neve-flamm.


Buhez ar Zent. pages 731, 732. Encyclopédie Marikavel.\npages 731, 732\nTrede devez warn-ugent a viz Here\nJezuz-Krist hon Dasprener\nDoue ne ra netra hep digare. Pep den o tont er bed a zo digaset evit eun dra bennak, ha dishenvel eo galvedigez an eil diouz hini egile. Evel pep den, Jezuz-Krist, o tont er bed, en devoa e hini, ha pa varvas war ar groaz, ec'h embannas dirak an nenv hag an douar en devoa peurc'hrêt al labour a oa bet fiziet ennan : Consummatum est. Miret en devoa ervat lezen e Dad; laket en devoa da zont da wir kement tra oa bet skrivet diwar e benn; genel ha bevan en devoa grêt, ha mervel a rê evel ma oa bet merket er Skritur; en kreiz poaniou e dremenvan, en devoa, da vihanan, al levenez da c'hallout lavaret en devoa grêt e gefridi, o labourât hag o c'houzanv evel ma c'hoantae e Dad e labourje hag e c'houzanvje.\nPeurc'hrêt eo pep tra. Consummatun est. Ar Juzevien ne gavont poan na dismegans ebet ken d'ober d'ezan. Dre garante evit bugale Adam, Mab Doue, an eil Adam, an eus roët e amzer, e spered, e galon, e frankiz, e enor, e vue, pep tra; n'halle ket rei muioc'h; evet en deus kalur ar boan betek ar berad divezan.\nEvel eo ar c'halur c'houero\nA oa gantan blaz ar maro,\nJezuz, Jezuz a bleg e benn,\nTremen a ra... Prenet an den.\nPeurc'hrêt eo pep tra, Consummatum est. Dasprenet eo an den; diframmet eo eus adre skilfou an drouk-spered; ar pec'hed a zo gwalc'het en gwad an Oan; ar maro a zo trec'he; an Otrou Doue a zo digollet; dorojou ar baradoz a zo dibrennet; gliz an nenv a goue war an douar; an heol aour a c'hoarz drek ar wabren; rouantelez an droug a zo torret he galloud; rouantelez ar vad a zo krouet; an Iliz a zo diazezet; ar velegiach a zo ganet; ar zakramanchou a zo savet.\nDasprener ar bed, Jezuz-Krist, an eus peurc'hrêt al labour a oa roët d'ezan d'ober gant Doue e Dad.\nHon zilvidigez hon unan ha silvidigez hon bro\nPa deuio heur hon maro, daoust ha lavaret a c'hallfomp-ni ive : « Peurc'hrêt eo pep tra » ? Impliet mat hon deus an danve ar yec'hed, ar galon, ar grasou hag an amzer roët d'imp? Stourmet hon deus kalonek; miret hon deus hon fe; sentet hon deus ouz an Iliz, ha mervel a reomp war he barlen. Miret hon deus lezen Doue; douget ha karet hon deus hon c'hroaziou; fazian hon deus grêt, gwir eo, hag ouspen eur wech, mes gwalc'het hon deus hon fec'hejou en gwad an Oan; grêt hon deus oberou a drugare, ha fiziout a reomp war ar pardon.\n- Pa deuio heur hon maro, daoust ha lavaret a c'hallfomp-ni ive : « Peurc'hrêt eo pep tra ? »\nGwelet hon deus rouantelez an droug o klask en em astenn; mes elec'h kroazian hon divrec'h ha lavaret : « Ne dalv ket ar boan gouren; koll ornp, » hon deus enebet hep paouez, herve hon galloud, o c'houzout ervat n'eo ket awalc'h d'imp kemer preder gant hon zilvidigez hon unan. e tleomp tol evez, ouspen, gant silvidigez hon breudeur ha hini hon bugale.


Ur gwel eus an Estadio Centenario\nAn Estadio Centenario zo ur sportva bet savet e Parque Batlle (unan eus karterioù Montevideo (Uruguay)) diwar dresoù an tisavour uruguayat Juan Antonio Scasso. Dibabet an anv anezhañ da lidañ an 18 a viz Gouere 1830, pa voe embannet kentañ bonreizh Uruguay, e tegemer ar savadur krogadoù mell-droad dreist-holl.\nKroget e voe da sevel d'an 21 a viz Gouere 1929 a-benn degemer krogadoù kentañ Kib vell-droad ar bed (13-30 a viz Gouere 1930). Abalamour d'ar glaveier a gouezhas a-bil war gêr-benn Uruguay e voe daleet al labourioù : ne voe digoret nemet d'an 18 a viz Gouere 1930 gant kentañ krogad skipailh broadel Uruguay ouzh hini Perou (bet gounezet 1-0 gant La Celeste).\nOuzhpenn skipailh broadel ar vro a ra gantañ e vez feurmet an Estadio Centenario gwech an amzer gant kleuboù 'zo eus Montevideo : Peñarol ha Nacional.\nAdtapet diwar « https://br.wikipedia.org/w/index.php?title=Estadio_Centenario&oldid=1900390 »\nKemmoù diwezhañ degaset d'ar bajenn-mañ d'an 14 Ebr 2021, da 00:29.


Pegsun poubellenn lastez boutin — Boutik Mignoned ar brezhoneg\nBoutik Mignoned ar brezhoneg / Pegsun poubellenn lastez boutin\nPegsun poubellenn lastez boutin\nPegsun lastez boutin\nEvit brezhonekaat ho poubellenn lastez boutin !\nDiveskiñ al lastez a ran me ! Un dra vat eo ! Met e #bzhg eo gwelloc’h ! Netra e #brezhoneg gant ho kumuniezh kumunioù pe ho tolpad kêrioù ? Grit an traoù ho unan get ar pegsun lastez boutin.\nMa peus c’hoant da brenañ hini ar poubelle lastez adaozadus klikit amañ.pe prenañ ar c’hit klok evit ho taou poubellenn gant ur priz digresket klikit aze.


Charles Cornic du Chesne - Wikipedia\nCharles Cornic du Chesne\nCharles Cornic du Chesne , bet ganet d'ar 5 a viz Gwengolo 1731 e Plouyann ha marvet eno d'an 12 a viz Gwengolo 1809. Un ofiser war vor hag ur c'hourser eo bet.\nGanet eo bet e kastell Susunioù e Plouyann (ur gumun enteuzet e Montroulez hiziv) ha pa oa e dad ur paramantour e krogas gant ar merdeerezh evel mous war listri e dad. Pleustriñ a reas ar vicher pesketaer en Douar-Nevez.\nGoude bezañ bet div wech prizoniad war bagoù kourserien ez eas e 1757 d'ofiser war vor evel letanant fourgadenn diwar abeg m'en doa torret ar gronn-mor saoz (Brezel Seizh Vloaz e oa) ha degaset da Vrest ur c'hargad kanab prenet en Izelvroioù.\nOber a reas ar brezel kourserezh ha tapout meur a lestr saoz karget gant danvezioù prizius eus an Indez. Evit an taolioù-kaer-se e voe anvet kabiten lestr-taner e 1761 ha kabiten lestr e 1778. Echu ar brezel e krogas gant sevel tresoù ar porzhioù, an aodoù eus Brest da Enez-Vriad ha lakaat balizennoù e Bae Montroulez.\nAnvet koronal kanolierezh e Bourdel ez eas da du an Dispac'h gall hag kuitaat a ra ar servij e 1793. Dont a reas da Vontroulez en-dro evit bezañ melestrer foran ha merour an traoù morel.\nAdtapet diwar « https://br.wikipedia.org/w/index.php?title=Charles_Cornic_du_Chesne&oldid=1595241 »\nKemmoù diwezhañ degaset d'ar bajenn-mañ d'an 13 Her 2014, da 11:07.


Ibrahim Rugova (2 Kerzu, 1944 - 21 Genver, 2006) a oa Prezidant Kosovo ha Kevre Demokratel Kosovo, ar strollad politikel er galloud. Ganet e oa bet e Cerrcë, Kosovo. Arouez stourm an albanegerien evit dizalc'hiezh Kosovo e oa. Lesanvet e oa bet "Gandhi ar Balkanoù" abalamour d'e brezeg difeuls.\nStudiet en deus Rugova ar brederouriezh ha diplomet e oa eus skol-veur ar Sorbonne e Pariz. Komz a rae albaneg, saozneg, serbeg ha galleg. Unan eus diaraogerien intelligentsia Kosovo e oa bet dindan renad kozh Yousgoslavia. Skrivagner ha kedrefour anezhañ, e teu da vezañ prezidant skrivagnerien Kosovo e 1988. E-pad an tabutoù niverus bet en-dro da Gosovo en deus bet stourmet atav evit doareoù anfeuls da ziskoulmañ an traoù ha da herzel ouzh ar Serbed. Unan eus diazezerien Kevre Demokratel Kosovo (KDK) eo bet d'ar mare ma oa bet nullet emrenerezh Kosovo gant Slobodan Milošević anezhañ prezidant Serbia, e 1989. Disklêriet eo bet o dizalc'hiezh gant Albanegerien Kosovo neuze ha kroget o deus da sevel o gouarnamant dezho o-unan en ur bourchas servijoù na vezent ket pourchaset gant gouarnamant Serbia evel war dachenn ar yec'hed pe an deskadurezh en albaneg. Groñs e nac'has en em gannañ ha komz ouzh ar galloud serb a-hed ar bloavezhioù 90\nE 1998, eo bet deroet dezhañ Priz Sakharov evit ar Frankiz Soñjal.\nE-pad brezel Kosovo e 1999 eo bet skapet er gêr e Priština asambles gant e diegezh. Diwezhatoc'h eo bet diskouezet war ar skinwel oc'h eskemm gant al lusker serb Slobodan Milošević. Diskouezet eo bet e oa bet rediet daoust dezhañ d'en em zikouez gant Milošević.\nEvel lusker ar KDK eo bet dilennet Rugova da brezidant Kosovo d'an 2 a viz Meurzh 2002 hag, adarre, e miz Here 2004.\nUr wech e karg en deus kaset Rugova ur politkerezh daremprediñ ha kenlabour tost gant ar Stadoù-Unanet ha gant Unaniezh Europa.\nDarbet e voe dezhañ mervel d'ar 15 a viz Meurzh 2005 pa darzhas ur vombezenn bet lakaet en ur pod-lastez d'ar mare ma yae hebiou gant e garr.\nButuner-daonet e rank kuitaat Kosovo d'an 30 a viz Eost evit mont da ospital milourel an United States Air Force e Landstuhl e Alamagn evit bezañ louzaouet pelloc'h goude prederioù kentañ e Priština hag e Kamp Bondsteel, anezhañ bon brasañ SUA e Kosovo. Goude ur sizhun e Landstuhl e tistro da Gosovo. D'ar 5 a viz Gwengolo 2005 e kemenn d'an holl gouzañv diwar krign-bev ar skevent met n'emañ ket e soñj reiñ e zilez eus ar brezidantelezh. Mervel a ra d'an 21 Genver 2006 goude koll e emgann a-enep d'ar c'hleñved\nHervez ar vonreizh da c'hortoz eo prezidant ar Parlamant Nexhat Daci zo da erlec'hiañ anezhañ.\nSañset e oa Rugova bezañ e penn ar gevraouerien a oa o vont da gomz eus dazont statud ar broviñs dindan renerezh an ABU e Vienna e deroù C'hwevrer 2006.\nAdtapet diwar « https://br.wikipedia.org/w/index.php?title=Ibrahim_Rugova&oldid=1962900 »\nKemm diwezhañ d'an 17 C'hwe 2022 da 08:22\nKemmoù diwezhañ degaset d'ar bajenn-mañ d'an 17 C'hwe 2022, da 08:22.


Journal de Renaud Camus, dimanche 14 juillet 2019\ncréée le lundi 15 juillet 2019, 0 h 14\nmodifiée le mardi 16 juillet 2019, 8 h 43Plieux, dimanche 14 juillet 2019, six heures de l’après-midi.\nSouvent, dans le silence d’un ravin\nUn corps tomber ~~~~~~ ~~~~ branches.\nSouvent, ~~~~~ ~~~ ~~~~~~~~ ~~’~~~ ~~~~~~, ~~’~~~~~~~~ ~~~ ~~~~~~~ ~~~~~~~~ ~~~~~~~~~~, ~~~~ captation d’eau, un ~~~~~ ~~~ ~~~~~~~, ~~~ ~~~~~ ; ~~~ ~~~ ~~~~ ~~~~ ~~~ ~~~~~ ~~~~ ~~~~~~~ ~~~ ~~~~~~~ ~~~~ ~~~~~ ~~~ ~~~~~ ~~’~~~~~~~~ ~~’~~~ ~~~~~~, ~~~~~ ~~~ ~~~~~~~ ~~~~~~~, ~~~ qui l’était hier, ~~~ ~~~ ~~~~~ ~~~~~~~, ~~~~~ ~~~~ ~~~~~ ~~~~~ ~~~~~~ ~~~ ~~~ ~~~~~~ ~~~ ~~~~~~, ~~~~~ ~~~ ~~~~~, ~~~~~ ~~~~~~ ~~~~~~~ ~~~~~~ ~~~~~~, ~~~ ~~~~~~~ ~~~~~-~~~~~. ~~~ ~~~ songe que pour ~~~~ ~~~ ~~~~~ ~~~’~~~ ~~~~~~~~~ ~~~ ~~~~~~~~~~ ~~ ~~~~~ ~~~ ~~~~~ ~~~ ~~~~~ ~~~~~~~~~~~~, ~~~~ ~~~~~~~~~~~~, ~~~~ ~~~~~~~~ ~~~~~~~~~~~, ~~~~~~~~~~~~ : ~~~~ ~~’~~~~ ~~~ ~~~~ ~~~~~, ~~~ ~~~ ses lieux ; que ~~’~~~~ ~~~ ~~~ ~~~~~~ ~~~ ~~~ ~~~~~~ ~~~’~~~ ~~ ~~~~~ ; ~~~ ~~~~ ~~~ ~~~~~, ~~~~~~, ~~~~~~ ~~ ~~~~ ~~~~~~, ~~~ ~~~~~~ ~~~~~~, a lieu, ~~~~~~ ~~~ ~~~~~~~, connaît l’épreuve d’une ~~~~~~~~~, ~~’~~~~ ~~~~~~~~~, ~~’~~~~ ~~~~~~~~~~~ ~~ l’être.\nLa ~~~~~~~~~ ~~~ ~~~~~~~~~ ~~’~~~~ ~~~~ ~~~~~ ~~~~~~~ ~~~~ ~~~ mienne :\n« I ~~~~~ ~~~ ~~~ ~~~~~~ ~~~ ~~~~ ~~~ ~~~~~~ ~~~~~ any more, and ~~~ ~~~~~~~~ ~~~ ~~~ ~~~~~~ ~~~~ ~~~ ~~~ ~~~~~~ ; ~~~~ ~~~~~~ ~~~~ ~~~ ~~~~~ ~~~~ ~~~~~, ~~~~ ~~~~~~ ~~~~ ~~~~~~~~ ~~~~ ~~~~~ ~~~~~~ ~~~ ~~ ~~~~~, ~~~~~, heel ; and every ~~~~~~ ~~~ ~~ ~~~~~ ; ~~~~ ~~~ ~~~~~ ~~~~~~~~ ~~ ~~~~~ ~~~~, ~~~~ ~~~~~~ ~~~ ~~~~ ~~~~~~ imagine. »\nMais ~~~ ~~~~~ ~~~~~~~~ ~~’~~~~ ~~~~~~~ ~~~~ ~~~~ ~~~~~~~~~, ~~~~ un plateau, dans ~~~~ ~~~~~~~~~ ~~~~~~~~~~ ~~ ~~~~~~~~ ~~~~~~~~~ ~~~ ~~ ~~~~~~ ~~~~~~~, ~~~ ~~~~~~~ ~~~ ~~~~~~~, ~~~~ ~~~ ~~~~, ~~~~~ ~~~~~~~~ ~~~, ~~~~ ~~~~~~~~ ~~~~~~ ~~~ ~~~~~~~~~~~, ~~~~ ~~~~~ ne signale à ~~~~ ~~~~~~~~~~ ~~~~~~~~~~~~~. ~~~ ~~~~~~~~~, ~~~~~~~~ ~~~~~~~~~, ~~~ ~~~~~~ ~~~~~~~~~~~~~, ~~~~ ~~~~~~~~~ ~~~ ~~~~ ~~~ ~~~~ ~~~~~~~~, ~~~~ ~~~~~~~~~~ ~~~~~ ~~~ ~~~~~~~~~~~, ~~~~~~~~~ ~~~~ ~~~ ~~~~~~~ ~~~~~~ appartient, que pour ~~~ ~~~~~~~ ~~~ ~~~ ~~~~ ~~~ ~~~~ ~~’~~~~~~ ~~’~~~~ ~~~~~~~~~~~~~, ~~~ ~~’~~~~ reconnaissance. ~~~ ~~~~~~~ ~~~~~ ~~~~~ ~~~ ~~~~~ ~~~~~~~~, ~~~~ ~~~~~ ~~~~~~~, ~~~~~ ~~’~~~ ~~~~~~~ ~~~ titre, et le ~~~~ ~~~ ~~’~~~~~~~ : ~~’~~~~~~ ~~~ ~~~~~~~~ ~~~ ~~~~~~, ~~~~~ ~~~ ~~~~~~~~~ ; ~~~ ~~~~~~ ~~~~~~ ~~~~~~~~~ ~~~ ~~~~ ~~~~~~ ~~~~~ ~~~~~, ~~~~ ~~~~~~ ~~~~~~~~~~~ ~~~~~~~~~~, ~~~~~ ~~~ ~~~~~~ amoureux, ou l’inverse. ~~’~~~ ~~~~~~ ~~~~ ~~~~~~~~~ ~~~~~~~~~~~ ~~~-~~~~~~~ ~~~ ~~~~~~~~, ~~~ ~~ ~~ ~~~~~~~ ~~~~ ; ~~~ ~~~~~ ~~~~~~~ ~~~-~~~~~~~ ~~’~~~~~~~~, ~~~~~ ~~~~ ~~~~~~~~~~ ~~~ ~~~~~~~~, ~~~ ~~ ~~ ~~~~~~ ans ; et dans ~~~ ~~~~~~~ ~~~ ~~’~~~~~~~~~~, ~~~~ ~~~ ~~~~~~~, ~~~~~ ~~~~ ~~~~~~~, ~~~~~ ~~’~~~~~ ~~~~~~, ~~~-~~~~~~~ ~~~ Cromarty.\nParfois ~~~ ~~~~~ ~~~~ ~~~~~~~~~~ ~~ ~~’~~~~~~, ~~~~ ~~~~~~~ ~~~ ~~~~~~~~, ~~’~~~~~~~~~~~~ si grand, la ~~~~ ~~~~~~~~~~~ ~~~ ~~~~~~~~~~~ ~~~ ~~~~~ ~~~ ~~~~~~~, ~~~’~~~ ~~~ ~~~~~ ~~~~~~~~~ ~~~ ~~~~~~~~~ ~~~~~~~~~~~~~~, ~~~~~ ~~~~~ ~~~~~~~~~~~. ~~~ ~~~ ~~~~~~~~~ ~~~~~~ ~~~~~~~~~~ ~~~ ~~~~~, ~~~ ~~~~~~~~~, sur les pentes ~~~ ~~~ ~~~~~~~~, ~~~~~~ ~~~~~~~~~~~~~~ ~~~ ~~~ ~~~~~~ ~~~~~~~~ ~~~’~~~ ~~~~~~~~~ ~~~~ ~~~~~~~~, ~~~ ~~~~~ ~~~ ~~~~~~~~ ~~~~~~~~ ~~~~ ~~’~~~~~~~~ ~~~~~~~~ ~~~ ~~~~~~~ ~~~ ~~~~ ~~~~~~, ~~~~ façon de chaussée, ~~~~ ~~~~~~~~~~~ ~~~~~~~~~ ~~~ ~~~~~~~~ ~~~~~~~~ ~~~~~~~ ~~~ ~~~~~~~, ~~~ ~~~ ~~’~~~~~~ ~~~~ ~~~~~~~~~~~~~ ~~~~ ~~~~~~~~~ ~~’~~~~ ~~~~~~~ ~~~~~~~ ~~~ XVIIIe ~~~~~~~, ~~~~~~~~. ~~~ ~~~~ ~~~~ ~~~ si peu de ~~~~~~ ~~~~~ ~~~~ ~~~~~~~~~~~~ ~~~ ~~~ ~~~~ ~~~~~~~ ~~’~~~ ~~~~~~~~ ~~~ ~~~~~~ ~~~ ~~~~~~~~~ ~~~ ~~~~~ ~~~~~~~~~ ~~~~~ ~~~~ ~~~~~~ ~~~~ ~~’~~~~ ~~~ ~~~~~~~~ ~~~~ ~~’~~~~~~ ~~~~ là, dans ces ~~~~~~~~~ ~~~~~~~ — ~~~ ~~~~~ ~~~~ ~~’~~~~~~~~ ~~~~~ ~~~~~~, ~~~~~~ ~~~~ ~~~~~~~ ~~~~~~ ~~~ ~~~ ~~~~~ ~~~~~~~~~~, ~~~-~~~~~~~ ~~’~~~~~~, ~~~~~ ~~~ ~~~~~~~~ ~~~ ~~~~~~~~~. ~~~~~ ~~~~~~~~~~~ ~~~~ absence, eux et ~~~~, ~~~ ~~~~~ ~~~~ ~~~~ ~~~~~~~~~~~~~~~. ~~~ ~~~~~ ~~’~~~~~~~ ~~~~ ~~~~ ~~~~~~~~~, ~~~~~ ~~’~~~~~~~~ ~~~~~ ~~ ~~~~~ ~~~~~. ~~~, ~~~~~ ~~~~~ ~~’~~~~~~, ~~~ ~~~ ~~~~~~~~, ~~~ ~~~~~ rarement la lecture, ~~~ ~~~ ~~~~~~~~ (Les ~~~~~~~~~ ~~~ ~~~~~~ ~~~~~~ Francesca, ~~~~~~~~’~~~~), ~~~~~~~ ~~~ ~~~~~~~~ ~~’~~~~ ~~~ ~~~~~, ~~~ ~~~ ~~~~~~~~~~~ ~~~ ~~~~~~ ~~~ palpable.\nJe ~~~~~~ ~~~~~~ ~~~~ ~~~~~~~~~~~~ de la lumière\nDans ~~~ ~~~~~ ~~~~~ ~~~~~~~ ~~~ mourir.\nvoir l’entrée du dimanche 14 juillet 2019 et son image dans Le Jour ni l’Heure


Back-Hold a live uhel e Kemper - Culture Breizh\nFrazer Hirsch (Bro-Skos) oc’h ober un « inside hype » da Florian Le Reste (Skol ar Faoued).\nD’ar Sadorn 23 a viz C’hwevrer e vo dalc’het e Kemper ur genstrivadeg Back-Hold etrebroadel. Ouzhpenn Breizhiz a vo gwelet o c’hweziñ war ballennoù Penharz. Gourenerien varrekañ Europa a zo bet pedet gant Skol Gouren Kemper.\nStumm gouren Bro-Skos ha Kornôg Bro-Saoz (Cumbria) eo ar Back-Hold. Kenstrivadegoù e-leizh a vez eno e-pad an hañv. Unan diwar an daou stumm a ya d’ober kampionad Europa ar gourenoù keltiek eo ivez, gant gouren mod Breizh evel-just.\nDisheñvel-krenn eo ar Back-Hold diouzh hor gouren dre ma vez ur gward rediet, hag unan hepken. Tal-ouzh-tal e krog an daou c’hourener, daoulin dambleget, kein eeun, ha stagañ a reont pep hini o divrec’h a-dreñv kein egile (alese an anv). Tremen a ra ar vrec’h kleiz a-us skoaz egile, an hini dehou dindan. Evit gounit ur poent e ranker lakaat egile da gouezhañ, mod pe vod, pe lakaat anezhañ da zistagañ e zaouarn. N’eus padelezh resis ebet d’ar c’hrogadoù. Mont a ra ar maout gant an hini a zeu teir zroiad gantañ.\nEvit an unnekvet gwech e vo dalc’het ar genstrivadeg vras-se. Kroget e oa an traoù e Rostrenenn e 2003 ha kendalc’het e Karaez hag e Gwipavaz da c’houde (betek warlene). E Kemper e vo dalc’het evit ar wech kentañ neuze. Ma’z eo lies ar gourenadegoù er vro, an digarez nemetañ da arvestiñ ouzh krogadoù Back-Hold gwir e Breizh eo ar genstrivadeg-mañ.\nIsland a vo ar vro kouviet er bloaz-mañ dre ma vo dalc’het kampionad Europa ar gourenoù keltiek e Reykjavik e miz Ebrel. Gouren o bro, ar glima, a veze graet gant ar Vikinged c’hoazh (ur stumm iskis un tamm eo, gant ur gouriz lêr). Ouzhpenn gourenerien enezenn ar menezioù-tan a vo tro da welet war ballennoù Kemper. Ordin e teu Skosiz ha Saozon varrek da ziskouez piv eo mistri ar Back-Hold. Pedet ez eus bet ivez gourenerien a Vro-Spagn (León, Cantabría…) pe c’hoazh a Sardigna (tost-kenañ eo gouren an enezenn, ar S’Istrumpa, ouzh hini Bro-Skos).\nD’ar Sadorn 23 e vo neuze an abadenn. Kregiñ a raio ar c’hrogadoù kentañ e-tro un eur goude-merenn, gant ar vugale da gentañ. Stumm ur c’hampionad eo, gant ar gourfennoù er fin evel-just. Ar c’hrogadoù tennañ e fin an abardaevezh kentoc’h neuze. Bec’h ‘vo me ‘lâr deoc’h !\n← La Grande Lessive à St Cadou !\nBretagne – Mali : Un match de football à suivre le 28 mai 2013 →


Ar Familh Pikett : ur c'hoari diskouezet get Kendalc'h - Ti Douar Alre\nAr Familh Pikett : ur c'hoari diskouezet get Kendalc'h\nD'ar merc'her 22 a viz Genver e tay ar gevredigezh Kendalc'h da brezantiñ ar c'hoari nevez - La famille Pikett - savet ha lakaet e gwerzh gete. Pal ar c'hoari zo servij da venveg da zizoloiñ sevenadur ar vro ; e galleg emañ, dreist-pep-tra, met edan berr e vo tu er bout e brezhoneg ivez. Ti Douar Alre eo en deus kinniget dezhe lakaat un deiz hag ul lec'h evit un emgav kinniget e douar Alre ; goude emglev get Kerlenn Sten Kidna e vo degemeret an dud e sal ar Gerlenn, en Alre, etre 2e ha 3e30. Kouviet e vo holl vistri-skol ar vro da zonet hag an dud arall mar karont.\nEvit gouiet hiroc'h : Pour en savoir plus : brezhoneg@tidouaralre.com.


Tōten Miyazaki - Wikipedia\nSun Yat-sen gant e gamaraded eus Japan\nTōten Miyazaki (japaneg : 宮崎 滔天 Miyazaki Tōten), anvet Torazō Miyazaki ivez, bet ganet d'ar 1añ a viz Genver 1871 hag aet da Anaon d'ar 6 a viz Kerzu 1922, a oa ur prederour japanat a sikouras hag a harpas Sun Yat-sen e-pad Reveulzi Xinhai. Pa oa Sun o kuzhat e Japan e sikouras anezhañ evit e veajoù pa oa klask warnañ gant an nerzhioù Qing.\nEñ eo a roas al lesanv Nakayama Shō (中山樵) da Sun.\nTōten Miyazaki en devoa enrollet e anv evel Nakayama (中山) el leti Crane Hotel (對鶴館) ; an anv-se a oa bet sinaet dre ar stumm Sun Zhongshan (孫中山). Heñvel e oa mennozhioù Myazaki ouzh re Sun, siwazh dezho o yezhoù disheñvel a lakae bec'h war o eskemmoù. Evit tremen dreist ar skoilh-se ez implijent ar yezh skrivet sinaek klasel skrivet war baper evit eskemm.\nD'ar 7 a viz Gwengolo 1900, kentañ beaj Sun er-maez eus Sina a oa bet evit mont da Singapour da saveteiñ e gamalad Miyazaki Toten hag a oa bet toullbac'het eno. Toullbac'het e voe Sun ivez, skarzhet eus ar vro ha berzet outañ distreiñ e-pad pemp bloaz.\nE mirdi broadel Istor modern Nanjing ez eus un delwenn arem eus pep Miyazaki ha Sun stok-ha-stok.\nAdtapet diwar « https://br.wikipedia.org/w/index.php?title=Tōten_Miyazaki&oldid=1827619 »\nKemmoù diwezhañ degaset d'ar bajenn-mañ d'an 4 C'hwe 2019, da 11:55.


Bili er mor EPUISE - Skol vreizh\nVous êtes ici : Accueil Catalogue Levrioù e brezhoneg Bili er mor EPUISE\nBili er mor EPUISE\nISBN\t: 978-2-36758-022-7\nAuteur(s)\t: Annie COZ\nNb. pages\t: 156 p\n* Priz Per Jakez Hélias 2015\n* Priz lennegel e brezhoneg Gwened\nBili er mor, un dastumad danevelloù dic'hortoz, diwar-benn ar vuhez hag ar marv, ar yaouankiz hag ar gozhni, ar c'hrouiñ hag ar garantez.\nTudennoù faltazi, kaset-degaset gant fromoù gwir, gwallgaset gant froudennoù o flanedenn, ha red an Istor.\nKriz a-wechoù, fromus bepred, fentus alies, istorioù sederaus a ginnig annie coz en he oberenn gentañ.\nBrezhonegerez a-vihanik eo an aozourez, er Vro Vigoudenn eo bet ganet ha desavet, blaz ar bigoudenneg zo war he yezh.\n156 p., 12x21 sm.\nAdkavit Annie Coz & Paolig war France Bleu Breizh Izel - Kultur Breizh (11/02/2014)\n- Nevez embannet. Ouvrages du Pays bigouden (Le Télégramme - Spered ar Vro - 13/02/2014)\nPiv on, setu ur goulenn gwall ledan, ul levr ne vefe ket a-walc'h evit respont, setu emaon o vont da respont ken berr ma c'hellañ.\nUr Vreizhadez, ur Vigoudenn on. Ma zud a oa deus pleg mor Gwaien, met me a zo bet ganet dres war lerc'h ar Brezel e Ploneour-Lanvern, kroazhent ar Vro Vigouden, evel ma kemenn ar bruderezh gant lorc'h.\nMa mamm ne gomze nemet brezhoneg, ma zad a ouie galleg, met brezhoneg a veze komzet er gêr gant ma zud. Ni bugale a rae gant ar galleg etrezomp, met gant hon tud e komzemp Brezhoneg.\nStudiet em eus el Lise Brizeux, e Kemper, ha war-lerc'h on aet da studiañ Alamaneg e Skol Veur Roazhon. Daou vloaz am eus tremenet en Alamagn, ur bloavez e Kiel, unan all e Saarbrücken, ha goude-se , ur wech tapet ma C'hapes ganin, on bet kelennerez e Roazhon. War ma leve emaon abaoe 2005. Ne ouien d'ar mare-se na skrivañ na lenn brezhoneg, ha diviset eo bet ganin deskiñ ma yezh da vat. Ha buan em eus bet plijadur o skrivañ.\nPehini eo tem kreiz ho levr ?\nDiaes eo respont da seurt goulenn... Me a larfe, diverkañ an troc'h etre bed ma bugaleaj, hag ar bed a-vremañ. Hag ar yezh, sklaer eo...\nM'ho pefe da lakaat ur frazenn war-wel, peheni e choazfec'h ?\n"Pegen kaer eo ar bed en dro din" marteze, gouzout a ran n'eo ket aes bepred soñjal evel-se, met ar vuhez, ar fed bevañ a zo kaer ha prizius daoust da pep tra...\nMa vefe al levr ur sonerezh, peheni e vefe ?\nSoñjet em eus er ganaouenn "Me zo ganet e kreiz ar mor" rak eus kostez ar mor en em santan, daoust din bezañ bet ganet war ar maez. Met dibabet em eus navet sinfonienn Beethoven, abalamour d' al lusk a lak da ziwan en unan, a ro kalon da vont war-raok: Freude am Leben, levenez diwar ar vuhez...\nPetra e pljfe deoc'h treuzkas d'ho lennerien da gentañ toud ?\nD'am soñj em eus respontet dija d'ar goulenn-se. Ur seurt reziliañs, martez, evit ma yelo ar vuhez war-raok.\nMarv eo Fanch !\nPays bigouden - Des pierres et des hommes


Handicap – Radio Naoned\nAr gompagnunezh Aramis ‘zo ur gevredigezh hag a ginnig stajoù dañs evit an dud nammet hag ar re n’int ket. He fal, dizramaekaat selloù an dud war gwanderioù. Ouzhpenn aozañ atalieroù e kinnig Aramis stummañ animatourien·ezed, dezho da zeskiñ merañ an embregerezh korf gant an holl.\nMarianne he deus bet c’hoant gouzout un tamm muioc’h diwar o fenn. Kontañ a ra pep tra deomp diwar-benn ar gevredigezh Aramis.\nPoltred gant : Luc Bonaldi


Sandwich zo ur seurt meuz a deu e anv eus hini John Montagu, 4vet kont Sandwich.\nClub Sandwich a reer e saozneg eus kement-mañ: kig yar, kig moc'h, tomatez, glazur...\nNetra gwelloc'h eget fritez gant ur sandwich\nDaoust ha penaos e vez graet ur sandwich? Gant keuz ha kokombrez e Bro-Saoz.\nUr sandwich italian, anvet panino terracina e Toronto\nAn Döner kebab, ur sandwich turk a gaver bremañ en holl gêrioù bras Europa.\nButifarra Perou, ur sandwich ha ne gaver ket e broioù all\n5 Broioù all\nDa gentañ e oa bara gant kig bevin sall, a blije kenañ d'an aotrou kont. Met dizemglev zo diwar-benn an doare ma voe ijinet.\nHervez a gontas Pierre Jean Grosley, en ul levr anvet Tour to London (http://www.faktoider.nu/sandwich_eng.html), e oa ur c'hoarier touet eus John Montagu. Un deiz, e 1765, p'edo o c'hoari ar c'hartoù, e teuas ur servijer da ginnig daou damm bara gant kig yen ha keuz. Kavout a reas dezhañ e oa daou berzh mat d'ar boued: da gentañ n'en doa ket ezhomm da sevel diouzh taol da vont d'e bred, ha da eil ne oa ket lous e zaouarn ha n'en doa ket ezhomm da sevel d'o gwalc'hiñ evit derc'hel da c'hoari.\nDisfiz a vag lod avat ouzh ar vojenn-se. Krediñ a reont e oa ur marc'h-labour eus an aotrou kont, a oa amiral, hag a voe er gouarnamant e 1765, ha n'en devoa ket kalz amzer da c'hoari. Gallout a raje, hervezo, bezañ kavet an tu-se da labourat en ur zebriñ. Ur vojenn enorusoc'h bepred.\nN'eo ket sur e kavje John Montagu, kont Sandwich, e gont gant sandwichoù hiriv, rak n'int ket graet evit kaout daouarn naet ken.\nKeit ha ma ne vez lakaet nemet un tamm kig, pe pastez e Breizh alies, en un tamm bara digoret gant ar gontell, mat. Pa zalc'her mat ar bara ha ma ne lezer ket anezhañ da zigeriñ, e chomo naet an daouarn hag an dilhad. Met adalek ma lakaer vi ha tomatez e-barzh, pe lipig, ez a an traoù da fall evit ar bizied, ha ne vez ket tra-walc'h gant ur serviedenn baper ken. Arabat soñjal c'hoari ar c'hartoù evel ma rae an amiral saoz.\nE kêrioù bras e vez gwelet tud o vale gant sac'hadoù paper moan, hag o krignat penn o sandwich: un dra ordinal eo bremañ debriñ er straedoù.\nSandwichoù zo a vez graet gant daou pe dri gwiskad bara ha kig ha legumaj ha servijet e tavarnioù zo war un asied, gant kontell ha fourchetez: daoust ha sandwichoù int c'hoazh, sed aze danvez da brederiañ.\nTud zo a aoz un tamm sandwich da gas gante d'ar skol pe d'o labour, da zebriñ war ur bank pe war al leton pa vez brav. Tud all a bren : sandwichoù a vez graet en ostalerioù abaoe pell zo. Stalioù-sandwichoù a vez kavet e pevar c'horn ar bed bremañ, digor betek diwezhat en noz er c'hêrioù bras. Kavet e vez da brenañ zoken er stalioù-brasañ, paket brav e-barzh plastik kalet ha ne vez lakaet er sailhoù-lastez war-lerc'h alies. Pa weler ar plastik war lez an hentoù e ouzer e vez taolet gant debrerien eus lein o c'hrirri-tan. Ur meuz bedel eo hiriv, met disheñvel eo eus an eil bro d'egile, eus an eil lec'h d'egile alies zoken.\nDebret e vez en yen peurvuiañ, met lod a vez debret en tomm, ha neuze e vez roet anvioù all dezho. N'eus ket bet ijinet mekanik ebet d'ober sandwichoù c'hoazh, evel evit an hot dog pe ar c'h-croque-monsieur.\nE Breizh-Uhel, e Bro-Roazhon dreist-holl, eo kaletez gant silzig sandwich orin ar vro. Ur ganaouenn zo bet savet d'ar meuz, hag ur gevredigezh a zo d'e zifenn.\nPanino zo un anv italianek. Tud zo a lavar eo deuet da vout meuz broadel Bro-Skos.\nHamburger ha cheeseburger a vez laret ivez e saozneg eus seurtoù tomm ha druz.\nKlasket ez eus bet treiñ ar ger e brezhoneg.\nKinniget eo bet bara pok-ha-pok, a vez implijet e meteier zo.\nDiwar ar ger luc'haj gallek casse-dalle e oa bet ijinet kazh-dall ivez, a seblant ken diamzeriet hag ar ger gallek bremañ, daoust da berzhioù fentus ar ger (petra zo da goan? kazh-dall pe ki-tomm?).\nAdtapet diwar « https://br.wikipedia.org/w/index.php?title=Sandwich&oldid=1964270 »\nDernière modification le 18 C'hwe 2022, à 07:53\nKemmoù diwezhañ degaset d'ar bajenn-mañ d'an 18 C'hwe 2022, da 07:53.


Accueil / Lec'h / Breizh / Kelennerezh divyezhek publik. Ur staj evit mont war-raok\nLa Rédaction 25 April 2018\nE-pad daou zevezh e oa en em gavet e Brasparzh un 60 bennak a gelennerien kentañ derez hag eil derez publik. Aozet e oa gant ar sindikad FSU ha kemer a rae perzh kevredigezh kerent an hentenn bublik Div Yezh ivez. Tem ar staj a oa : “Ar brezhoneg, bremañ… ha goude se ?”\nMeur a bal a oa bet lakaet evit ar staj-mañ : en em vodañ evit gallout komz, ar pezh a zo diaesoc’h eget ar re unyezhek dre ma vezont ingal pe o-unan en ur skol pe war meur a lec’h ; gwelet ar pezh ne ’z a ket mat gant politikerezh ar rektorelezh ; ha lakaat war-wel an arc’hadurioù pennañ da varc’hata goude gant tud ar rektorelezh : stummañ an adsemed e brezhoneg, sevel kartenn poloù an opsion en eil derez, doujañ ouzh ar c’hendiviz etre ar Stad hag ar Rannvro e 2015 a lavare e vo ledet an opsion d’an holl Vretoned yaouank, goulenn muioc’h a arc’hant evit gallout krouiñ hentennoù divyezhek nevez hep kemer diwar budjed an opsion, kaout koñdisionoù labour a-ratre evit ar gelennerien, muioc’h a bostoù (dreist-holl en eil derez), adwelet an doare ma vez savet un hentenn divyezhek en ur skol bennak,… Frouezhus eo bet an divizoù ha kredapl e vanke amzer c’hoazh.\nAr staj-mañ zo bet un digarez ivez da glevet prezegennoù tud arbennikaet war dachenn pe dachenn : ur brezegenn gant ur c’helenner spagnoleg eus Lyon diwar-benn plas ar yezhoù rannvroel e Frañs ; ur brezegenn diwar-benn ur studiadenn e Euskadi an Norzh gant ur c’helenner euskareg a-zivout barregezhioù an Euskariz yaouank da ezteurel istorioù dre gomz en euskareg hag e galleg ; penaos kelenn ar matematikoù e brezhoneg, evit ar c’hentañ derez kentoc’h ; ha deuet e oa Lena Louarn da ginnig politikerezh yezh ar Rannvro, etre ar pezh a zo bet graet hag ar pezh a vo goulennet. Da skouer he deus lakaet da bal e vefe ouzhpenn 500 den deuet bep bloaz o teskiñ brezhoneg dre ur stummadur hir a-raok fin ar respet (evit poent e vez war-dro 380). Pe c’hoazh al liammoù emaint o sevel gant Liger-Atlantel ha Broioù al Liger evit sevel hentennoù divyezhek e bro Naoned.\nUn nevezadenn a-bouez memestra : lañset eo ar gevredigezh Kelennomp ! Ur mare ’zo e oa Unvaniezh ar Gelennerien Brezhoneg, ur c’henstroll a vode an holl gelennerien vrezhonek, met aet e oa da get. Ar pal eo bodañ an holl nerzhioù evit kas war-raok ar brezhoneg en teir hentenn (publik, katolik ha Diwan), er c’hentañ hag en eil derez, gant doareoù disheñvel diouzh ar sindikadoù. Evit lakaat muioc’h a wask war an ensavadurioù. An emvod-meur kentañ a vo dalc’het e Ti ar Vro Kemper d’ar Sadorn 26 a viz Mae, adalek 2e30 goude kreisteiz. Amzer a vo evit ar re vennetañ da vont da vanifestiñ da Roazhon evit Diwan ha dont goude da Gemper.\nShare the post "Kelennerezh divyezhek publik. Ur staj evit mont war-raok"


L.A. Noire | Soubenn ar geek\n« Shirahime Syo\nBully (Projet Bradbury, 14) »\nPell ‘zo am boa prenet LA Noire ha c’hoariet ul lodenn vat ez eus ar c’hoari hep sevel ur pennad na netra. Dilezet ganin ar c’hoari em eus bet c’hoant da stagañ gantañ en-dro met adalek ar penn-kentañ evit kaout soñj mat.\nPetra eo LA Noire? Kalzik reuz en doa graet pa oa deuet er-maez, soñj ‘m eus peogwir e oa unan eus ar c’hoarioù “kentañ” (ur bern reoù all a zo bet hag abaoe pell met n’ouzon ket perak aze e oa disheñvel) diazezet war c’hoari aktourien, gant teknik ar motion capture. Unan eus ar plijadurioù (evidon, d’an nebeutañ) a zo anavezout an aktourien neuze ^^\nUr c’hoari enklask eo gant traoù klasel : klask war lec’hioù an torfedoù pe e ti tud ha goulennata. Ur wech an amzer ez eus ul luziadell, un den da heuliañ (dre guzh pe gant tizh bras) pe un emgann, tennadeg bennak ma trenk an traoù. Un tu “open world” a zo ivez, pa vezer o vleniañ e c’haller respont d’ar pellgomz ha mont d’ober war-dro darvoudoù a c’hoarvez e Los Angeles.\nTremen a ra an traoù e 1947 pe war-dro. Cole Phelps omp, ur poliser eus ar c’hentañ bet soudard a-vor ha kaset da Japan e-pad an eil brezel bed, e Okinawa. Santet e vez ez eus c’hoarvezet traoù rak kil-selloù a zo war ar prantad-se. Diskoachet e vo an traoù tamm-ha-tamm.\nLodennoù dedennusañ ar c’hoari (evidon) a zo ar goulennata. Tu ‘zo da zibab ma lavar an test ar wirionez, kaout douetañs pe ma kont gevier (ha ret eo ur brouenn neuze). Hervez an dudenn e vo ret kaout un doare ispisial da c’houlennata, dous pe kalet hag all. Fentus eo gwelet e c’hall mont en-dro un doare kalet met n’eo ket ordin anat! ^^\nMont a raio Phelps war-raok, cheñch servij. Gwelet e vo meur a doare enklask neuze (trafic, crime, vice…). Notennoù a vez e fin an enklask met n’eo ket gwall c’hrevus (4 steredenn war pemp em boa dre vras).\nPlijus eo an aergelc’h me gav. Un tamm re eeun eo an haroz met ur bern istudennoù plijus-tre a zo, fent hag all. Un tamm hegaset e oan dre vras gant ar prantadoù heuliañ tud war droad pe bleniañ a gavan didalvoud a-walc’h (ya ya, ijinit petra lârfen diwar-benn GTA!). Ma na teuer ket a-benn an tamm “birvilh” goude teir gwech e c’haller tremen, n’am eus ket graet met a-wechoù ‘m eus ranket adkregiñ lodennoù zo ouzhpenn dek gwech >< Peadra da dennañ ar blijadur un tamm…\nTraoù all a zo d’ober ivez neuze ur wech echu an istor (pe e-kerzh an enklaskoù) : dastum kazetennoù, kavout otoioù kuzh a bleniañ anezho, ha me oar. Un toullad “trofeoù” a zo ivez evel boaz.\nToellet a vezan en un doare aes a-wechoù ha prenet ‘m eus an enklaskoù ouzhpenn (DLC) evit c’hoari ganto. Un tamm dipitet on bet pa c’hoarien just an “afer” met reoù ‘zo ‘m eus bet tro da ober e-korf red an istor evel forzh peseurt enklask all hag aze e oa plijus. The Naked City, daoust d’ur bern prantadoù birvilh, a zo unan eus enklaskoù souezhusañ ha luzietañ ar c’hoari. E fin ar c’hoari e c’hoarvez ur cheñchamant bras a-walc’h (troc’het un tamm gant unan eus an enklaskoù ouzhpenn), er fin tout eo anat e oa enklaskoù evit klozañ an istor ha n’eo ket enklaskoù dedennus-tre a-fed c’hoari. Ma, anzav a ran on bet souezhet brav gant ar fin a zo spontus!\nUr bern temoù a zo er c’hoari met ar goubrenerezh a zo anat an hini pouezusañ.\nMa fell deoc’h c’hoari e kuzulian deoc’h prenañ ar stumm klok a zo deuet er-maez da c’houde evel-se e vo pep tra diouzhtu, anat. Ur c’hoari enklask plijus eo mod all gant un tu istorel kaset mat da benn, war evezh e vin ma teu a-benn tud Team Bondi da sevel c’hoarioù all.\nC’hoari PC, XBox 360 ha PS3 diorroet gant Team Bondi hag embannet gant Rockstar Games, 20 a viz Mae 2011. PEGI 18+.\nThis entry was posted on Kerzu 9, 2013 at 6:50 g.m. and is filed under C'hoarioù video with tags enklask, muntr, politikerezh, Stadoù-Unanet.\tYou can follow any responses to this entry through the RSS 2.0 feed. You can leave a response, or trackback from your own site.\nUr respont to “L.A. Noire”\nLe dahlia noir | Soubenn ar geek Says:\nEost 24, 2017 e 4:37 g.m.\n[…] N’int ket vil, an aergelc’h a glot mat gant hini Los Angeles ar bloavezhioù 40 (L.A Noire style :D), al livioù a zo brav met un tamm re lipet e oant marteze? Pe un tamm […]


Pajenn:Morvan - Buez ar Zent, 1894.djvu/809 - Wikimammenn\nPajenn:Morvan - Buez ar Zent, 1894.djvu/809\n29 a viz Du\nsant saturnin, eskop ha merzer\nd’ezhan he benn gant eunn tamm koat teo, hag evelse e varvaz ann ermit kalounek d’ann 28 a viz du euz ar bloaz 764, oajet hebken a hanter-kant vloaz.\nDisprijout ar groaz a zo disprijout Jezuz-Krist maro evidomp holl var ar groaz, hag ober fae var imachou ar Verc’hez hag ar Zent a zo ive ober fae var ar Verc’hez hag ar Zent ho-unan. Hogen, ann nep a zisprij Jezuz-Krist ne c’hell ket beza salvet, hag ann nep a ra fae var ar Verc’hez ha var ar Zent n’en devezo alvokad ebed d’he zifenn dirak Doue. Lakit evez eta da veza ato leun a respet evit ar c’hroaziou hag evit imachou ar Verc’hez hag ar Zent. Ar guir gristenien, a bep amzer, a zo bet boazet da zougen eur groaz pe eur vetalen venniget evit beza miret euz a bep drouk, ha dreist holl, diouz ar pec’het.\nann naved var ’nn ugent a viz du\nSANT HOARDON, ESKOP\nAr zant-ma a oue hanvet da eskop e Leon er bloaz 635, goude maro sant Tenenan. Gouarn a eure he eskopti gant eunn dousder hag eur furnez vraz epad pemzek vloaz, ha goudeze e varvaz leun a veritou er bloaz 650. Ne c’houezer netra ken divar he benn.\nSaturnin a ioa unan euz ar seiz eskop a oue digaset gant sant Per da brezeg ann Aviel e Frans, enn amzer ann impalaer Glaoda. Ar c’houec’h all oa sant Trophim a Arles, sant Paol a Narboonn, sant Marsial a Limoj, sant Aostremoan a Glermon, sant Gasian a Dour ha sant Valer a Drev.\nSaturnin a brezegaz da genta e Karkasoonn ; mes eno\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/809&oldid=138055 »


Broken Age – Act I | Soubenn ar geek\nDoctor Who – bloavezh 4 »\nMarteze ho peus bet klevet komz diwar-benn Broken Age abalamour d’an doare m’eo bet arc’hantet. E-touez brasañ raktresoù kickstater emañ c’hoazh hag anat eo unan eus ar raktresoù n’eus lakaet brud war an doare-se da c’houlenn arc’hant ha da grouiñ traoù nevez. N’on ket da chom re bell da gomz diwar-benn-se, ur bern lodennoù all a zo d’an afer met n’on ket dedennet dre ret.\nMe ‘zo e touez an dud n’o deus ket kemeret perzh da vare ar c’hickstarter met a zo bet o rakprenañ al lodenn gentañ (ya ya rak ar c’hoari a zo e div lodenn abalamour n’eo ket bet meret mat an arc’hant, ahaha.).\nPetra eo Broken Age neuze, peogwir oc’h erru skuizh o lenn ma c’hozh kaozioù ?! Ur point ‘n’ click eo. Div dudenn a zo d’ar c’hoari : Vella eus un tu ha Shay eus an tu all. Posupl eo c’hoari pep tra gant unan diouto pe cheñch a bep eil pa fell deomp. Evel-se ‘m eus me graet evit cheñch aergelc’h ur wech an amzer. N’eus liamm ebet etre an istorioù. Vella a zo sañset da vezañ aberzhet d’un euzhvil, Mog Chothra, met n’he deus ket c’hoant. Klask a raio un doare da stourm ha da lazhañ an euzhvil. Shay a zo enaouet meurbet war vourzh un egor-lestr. An urzhiataer a ren al lestr a zo “e vamm”, ha bepred e vez lakaet d’ober traoù diriskl da vat. Un deiz e kav Marek, ur bleiz iskis, a ginnigo dezhañ mont da saveteiñ boudoù, un tamm nevezenti! Plijus-tre eo ar mouezhioù (Elijah Wood en o-zouez, da skouer), fent a zo evel-just ha dreist-holl : brav eston eo!!! Ur bam. Evel ur c’haer a levr evit ar vugale lakaet da fiñval, digredus eo.\nUr point ‘n’ click klasel eo mod all : mont war-raok, komz gant an dud, dastum traoù, implijout un dra da lakaat traoù da c’hoarvezout. Un toullad “luziadelloù” a zo met n’int ket start tamm ebet. Simpl-tre eo an etrefas, ur varenn a zo en traoù da welet ar pezh a zo ganeomp (n’eus ket kant tra forzh penaos, pezh a cheñch un tamm eus c’hoarioù all) hag evit cheñch “tu” gant Shay pe Vella. N’eus netra dreist-ordinal met plijus-tre eo ar santad c’hoari. Domaj eo vefe ken berr (4eurvezh bennak) avat…\nEchuiñ a ra al lodenn gant ur sapre cliffhanger a ro c’hoant da vat da c’hoari d’an eil lodenn. Hast ‘m eus!\nC’hoari point ‘n’ click evit 1 c’hoarier, diorroet hag embannet gant Double Fine Productions. Da bellgargañ hepken war PC, Mac, Linux/GNU, iPhone hag Android abaoe an 28 a viz Genver 2014.\nThis entry was posted on Meurzh 12, 2014 at 12:44 am and is filed under C'hoarioù video with tags cheñch buhez, faltazi, familh, krennarded, skiant-faltazi.\tYou can follow any responses to this entry through the RSS 2.0 feed. You can leave a response, or trackback from your own site.\nUr respont to “Broken Age – Act I”\nBroken Age | Soubenn ar geek Says:\nGouere 11, 2015 e 9:29 am\n[…] deuet er-maez c’hoari Broken Age klok. Pediñ a ran ac’hanoc’h da lenn ma ali war al lodenn gentañ, pa oa diglok ar c’hoari, em boa embannet ouzhpenn 1 bloaz zo. Hir eo bet gortoz an eil […]


va zad - Wikeriadur\nDiwar va ha tad.\n— Komzit, va zad, n'eus forzh peger rust e c'hellfe bezañ, ho mab a sento, rak n'oc'h evit gourc'hemenn dezhañ nemet traoù mat. — (Lan Inizan, Emgann Kergidu 1, Brest, 1877, eil emb. Al Liamm 1977, p. 23.)\nA benn un nebeud devezhioù, e welis va zad o tont d’ar prizon ; klevet en doa e vijen galvet hep dale dirak ar barner. — (Gabriel Morvan, Buez ar Zent, Brest, 1894, p. 178-179.)\nAdtapet diwar « https://br.wiktionary.org/w/index.php?title=va_zad&oldid=256515 »\nKemmoù diwezhañ degaset d'ar bajenn-mañ d'an 12 Gen 2018, da 11:49.


Poc'hêr Kumuniezh - Keleier - Raktres Synutra : ul lid war an ton bras evit ar baladenn gentañ\nRaktres Synutra : ul lid war an ton bras evit ar baladenn gentañ\nD'ar Gwener 10 a viz Genver o doa Christian Troadec, maer Karaez ha prezidant Poc'hêr kumuniezh, Xavier Berthou, besprezidant evit an armerzh e Poc'hêr kumuniezh, kerkoulz hag an izili all eus ar gumuniezh, degemeret pennoù-bras ar strollad sinaat Synutra evit reiñ ar baladenn gentañ da voulc'hañ labourioù sevel o labouradeg a deknologiezh uhel e lec'hienn Kergorvo e Karaez. C'hoarvezet e oa bet al lid-se dirak Guillaume Garrot, ministr dileuriet evit ar gounezvouederezh. Da 10e58 rik e oa bet roet ar baladenn gentañ goude ma oa bet tennet un tan-arvest.\nAbaoe 25 bloaz emañ Sina oc'h enporzhiañ produioù laezh a-vern e sell da vastañ d'an ezhommoù zo o kreskiñ a-galz en o marc'had diabarzh. E 1987 ne veze ket bevezet nemeur a broduioù boued babigoù e Sina. Hogos an hanter eus marc'had ar bed emañ oc'h ober hiviziken.\nKalz e kresko ar marc'had gant divizoù politikel ar Stad sinaat a-fet merañ ar boblañsouriezh (8 milion a c'hanedigezhioù ouzhpenn bep bloaz).\nAr strollad Synutra, an 2l oberataer eus ar marc'had sinaat a-fet fardañ boued yec'hed evit ar babigoù ha lakaat anezho war ar marc'had, a glask tizhout meur a bal :\n- Respont da gresk e varc'had.\n- Suraat padusted he fourvezadurioù danvezioù laezh diaoz.\n- Heuliañ ingal-mat ar produioù da bep prantad eus ar produerezh, eus an tiez-feurm d'ar magadelloù.\n- Gwarantiñ produioù eus ar gwellañ d'he bevezerien (gwarant gwellañ evit ar fiziañs)\nDigoret e oa bet divizoù e miz Ebrel 2010 ha gant-se e oa bet gallet disoc'h gant an emglevioù keveliñ war hir dermen a oa bet kensinet e miz Gwengolo 2012 gant ar strollad Sodiaal, an izembregerezh Eurosérum hag ar strollad synutra evit pourchas danvezioù laezh diaoz d'ar c'hevredad Synutra Frañs.\nWar-dro 250 implij a rakweler e lec'hienn Karaez gant ar c'hevelerezh greantel-se.\nAr pezh en deus lakaet an embregerezh da zibab en em staliañ en hor c'horn-bro zo dreist-holl ar c'hementadoù bras a laezh a vez produet amañ, hag ar respontoù dillo degaset gant pennoù-bras ar c'horn-bro war an doareoù staliañ. Evel-se, goude bezañ labouret gant ar greantour, o deus kinniget Poc'hêr kumuniezh hag e derkour, ar SAFI, doareoù degemer an unvez c'hreantel, gant un harp hollek evit lakaat an difraeoù war-sav.\nDilezet e oa bet font an dachenn e miz Gwengolo 2013 evit ur gorread a dost da 16 hektar, hag un dachenn tost da 20 hektar a zo bet miret goude-se diwar c'houlenn ar strollad Synutra.\n100 milion a euroioù a vo postet ha 250 implij da-heul\nDa 100 milion a euroioù e sav ar sammad bras-divent en deus asantet Synutra postañ da sevel un unvez c'hreantel e Karaez. Gant an dastumer, Sodiaal, e vo degaset al laezh da lec'hienn Kergorvo, ma vo ivez unvez Eurosérum (produer Laktoserom) hag an embregerezh da dreuzfurmiñ al laezh poultr evit ar babigoù, a vo renet gant Synutra.\nEmpennet eo bet al labouradeg-se evit treuzfurmiñ ar produioù laezh poultr evit ar babigoù da gas war ar marc'had sinaat. Ur skouer deknologel dreistefedus e vo ha respont a raio da reoladoù ar gounezvouederezh, ar re strishañ anavezet en deiz a hiziv war ar marc'had evit ar babigoù. El labouradeg-se e vo kavet an isframmoù modernañ da sevel an unvezioù da sec'hañ al laktoserom.\nEvit se e fell d'ar strollad Synutra gwarantiñ produioù a-zoare ha heuliañ ar produioù-se da bep prantad eus ar produerezh evit ma ne vo ket graet a rebechoù dezhañ diwar o fenn gant e bratikoù a-drugarez da :\n- Un aozadur a-zoare e kenlabour strizh gant e gevelerien Sodiaal hag Eurosérum. (Aodit bloaziek an atantoù evit al laezh, ar fourmajerezhioù evit al laktoserom).\n- Un aozadur evit heuliañ madelezh an argerzh greantel enframmet.\n- Un arnodva kreiz e darempred dalc'hmat gant servijoù kalite Synutra Sina.\n- Ur reizhiad stlennegel kalite diraezus d'ar pratikoù.\nEmañ ar strollad Synutra o krouiñ ur benveg greantel hag a zle e berzhioù a-fet teknologiezh hag endro dont da vezañ un dave etrebroadel.\nGorreadoù arverek ar savadurioù zo war-dro 40 000 m2, evit ur postadur hollek tost da 100 milion a euroioù.\nAn elfennoù liammet ouzh an argerzh eo ar re-mañ :\n- Barregezh vloaziek a 100 000 tonennad boued babigoù ar bloaz e rummadoù Oad1añ, 2l Oad ha 3e Oad (ur varregezh a c'hallfe bezañ kevatal d'ur produerezh a 120 000 tonennad poultr laezh/bloaz).\n- Mont en-dro 365 deiz ar bloaz.\n- Arbarañ e boestoù bihan\n- Kasadennoù gant endalc'herioù (Emeur o studiañ kas anezho dre borzh Brest).\n- Niver a c'hopridi war dermen : 250 (treuzdougen, divaenekaat, sec'hañ , arbarañ)\nDleout a rafed kas al laezh poultr produet, gant endalc'herioù, adalek porzh Brest, hervez ar pezh emeur o c'hendivizout er mare-mañ. Evel-se e vefe krouet un adfilierenn evit an treuzdougen ouzhpenn ar produerezh war-eeun.\nTost da 250 implij war dermen a vo krouet war-eeun e lec'hienn Karaez, pa vo enframmet ar rann arbarañ. Dav eo ivez, koulskoude, ouzhpennañ d'ar sifr-se niver an holl implijoù ameeun a vo krouet gant ar staliadur-se, ha dreist-holl niver ar re a vo degaset gant al labourioù emeur o vont da gas da benn el lec'hienn. Gallout a raio an embregerezhioù sevel tiez ha labourioù foran talvoudekaat o obererezhioù.\nTost da 285 000 tonennad laezh-dienn / bloaz, a-hend-all, a vo pourchaset gant ouzhpenn 700 produer ha treuzfurmet e vint e laezh poultr babigoù, da gas war marc'had Sina ha gant-se e vo suraet ar filierenn labour-douar ivez.\nEvel-se eo anavezet labour a-zoare ar broduerien eus ar c'horn-bro hag al laezh pourchaset ganto gant ur strollad, dezhañ ur vent etrebroadel.\nSteuñv al labourioù\nEvit kas ur raktres a seurt-se da benn ez eus ezhomm danvezioù hag argerzhadurioù bras. Evel-se, abaoe deroù 2013 ez eus bet kaset da benn studiadennoù war an endro, an teknikoù hag ar reolennadurioù gant ar gevelerien a bep seurt.\n- An aotre-sevel a oa bet roet e miz Gwengolo 2013,\n- An argerzhadurioù SREE (staliadur rummet evit an endro) emeur o peursevel,\n- Emeur o vont e darempred gant an embregerezhioù hag o skoulmañ an emglevioù fiziout ar marc'hadoù enno\n- Ar greantour a zlefe boulc'hañ al labourioù e-kerzh trimiziad kentañ 2014 evit lakaat al labouradeg e servij e-kreiz 2015.


Afrika-ar-su : Malema a reklem e vefe tennet "Die Stem" eus ar c'han broadel\nPenn bras an EFF (Economic Freedom Fighters) ha gwir gouenelour a-enep ar re wenn Julius Malema a reklem e vefe tennet ar pozioù « Die Stem » eus kan broadel Afrika-ar-Su. Hervezañ eo ar c’han-se « restachoù an Apartheid ».\nUr vro « ganevedenn » eo Afrika-ar-su (sañset), neuze bitellaet ez eus bet e 1997, goude diwezh an Apartheid, ur c’han broadel « kanevedenn ». Pemp yezh a glever ennañ : xhosa, zoulou, sesotho ha saozneg evel just. Teuzet eo bet ar c’han broadel kozh « Die Stem van Suid-Afrika » hag a oa en afrikaans gant ur c’han liderezh afrikan « Nkosi Sikelel’ iAfrika ».\nNe vir ket ouzh Malema hag e re reklem e vefe tennet da vat ar pozioù en afrikaans. A-raok skarzhañ an holl pennoù gwenn moarvat, da lavaret eo ar re o deus savet Afrika-ar-Su, ar vro diorroet nemeti eus Afrika…\n…a-raok ma vefe lakaet an ANC e penn ar vro da vihanañ !\ngouennelouriezh a-enep ar re wenn\nPL44 20/11/2021 09:51\tAt\t9 h 51 min\nGant pennvadoù e Zimbabwe, red e vefe prederiañ, koulskoude.\nAnzavet eo bet gant Malema gwashoc’h eo buhez ar re zu eget en amzer apartheid.


Maria Antonia an Div Sikilia - Wikipedia\nMaria Antonia an Div Sikilia\nUr pennad Maria Antonia zo ivez.\nMaria Antonia an Div Sikilia, pe Maria Antonia di Borbone-Napoli pe Maria Antonietta en italianeg, pe María Antonia de Nápoles e spagnoleg (1784-1806), a oa ur briñsez eus rouantelezh Naplez a deuas da vezañ rouanez Spagn.\nMaria Antonia an Div Sikilia (1784-1806), Rouanez Spagn.\nMerc'h e oa da Ferdinando Iañ an Div Sikilia, roue an Div Sikilia, ha da Maria Karolina Aostria (1752-1814). Maria Antonia e oa bet anvet gant he mamm e koun d'he moereb Marie-Antoinette Bro-C'hall (1755-1793), ar rouanez dibennet, a oa ken tost ouzh kalon he c'hoar vras Maria Karolina.\nMaria Antonia (ar pevare den adalek an tu kleiz), a-gevred gant he zud-kaer, roue ha rouanez Spagn, o weladenniñ skol-veur Valencia en 1802, un tamm goude hec'h eured. Poltred gant Vicente López Portaña (1772–1850).\nE miz Here 1802, e Barcelona, e timezas d'he c'henderv spagnol Fernando, priñs Asturiez, da lavarout eo danvez roue Spagn.\nUr gwall zimeziñ e voe: divalav ha difeson e kave he fried.\nDiv golladenn a reas Maria-Antonia ha bugel ebet n'he doe. Bec'h he doe gant he mamm-gaer: pep hini anezho a grede e klaske eben lazhañ anezhi.\nMervel a reas e 1806 e Palez Aranjuez gant an droug-skevent. He fried a voe roue e 1808. Kaoz a voe e oa bet kontammet gant ar rouanez María Luisa, hag he serc'heg Manuel Godoy. Kement-se n'halle ket bezañ, hervez an istorourien spagnol, met he mamm Maria Karolina Aostria a oa sur a se.\nAdtapet diwar « https://br.wikipedia.org/w/index.php?title=Maria_Antonia_an_Div_Sikilia&oldid=1712691 »\nDernière modification le 4 Eos 2016, à 01:46\nKemmoù diwezhañ degaset d'ar bajenn-mañ d'an 4 Eos 2016, da 01:46.


Félicien Rops (7 a viz Gouere 1833 e Namur – 23 a viz Eost 1898 en Essones, Corbeil-Essonnes hiziv an deiz) a oa ul livour, skeudennaouer ha treser belgiat.\nPaul Mathey, Félicien Rops dans son atelier (vers 1888), Kastell Versailhez.\nAn everez absint, 1877\nPlac'h he femoc'h - Pornokrates\nKregiñ a reas Rops evel treser flemmskeudennoù er gazetenn Le Crocodile, ha skeudennaouiñ a reas ivez levrioù e vignon Charles de Coster, evel Légende et les aventures d'Uylenspiegel (1866).\nDedennet e oa gant al louzawouriezh, ha war an dachenn-se e pleustras gant an embanner gall Auguste Poulet-Malassis, hag en doa ranket mont da repuiñ e Brusel etre miz Gwengolo 1863 ha miz Mae 1871. Evitañ e savas meur a dalbenn: da skeudennaouiñ oberennoù evel Les Bas-fonds de la société gant Henry Monnier (1864), Le Diable au corps gant Andrea de Nerciat (1865), Épaves gant Charles Baudelaire (1866), Jeunes France gant Théophile Gautier (1866), Gamiani gant Alfred de Musset (1866) hag ivez Point de lendemain gant Vivant Denon (1867).\nMignon d'an arkeologour Maurice Hagemans e oa, hag asambles e veajjont e Sveden hag e Norvegia e 1874. Tresañ ha livañ a reas ivez war vord ar stêr Meuse, hag an Danav, e Barbizon, Monte-Carlu, Spagn hag en Aljeria.\nE-touez e engravadurioù brudetañ emañ La Peine de mort, L'Ordre règne à Varsovie, La Médaille de Waterloo, La Buveuse d'absinthe, La Grève, Pornokratès pe Mors syphilitica.\nA-drugarez d'ar berzh a reas ez eas da Bariz, ma skeudennaouas oberennoù gant Jules Barbey d'Aurevilly, Joséphin Péladan, Félicien Champsaur ha Stéphane Mallarmé. Daoust ma skeudennaouas oberennoù skrivagnerien vrudet ne voe ket brudet dre ma oa orgedus e oberennoù.\nE 1857 e timezas gant Charlotte Polet de Faveaux, ha daou vugel a voe ganet : Paul ha Juliette, hag a varvas pa oa bihan. Dispartiañ a rejont e 1875, hag azalek ar mare-se e vevas Rops gant ar c'hoarezed Léontine hag Aurélie Duluc, krouet ganto un ti dilhadouriezh.\nE Brusel e krouas Kevredigezh etrevroadel al livourien dour-kreñv e 1869, hag unan eus krouerien Strollad an XX e 1883, e voe ivez.\nAzalek 1892 ez eas e weled war fallaat, met kenderc'hel a reas da labourat bete e varv. El lizheroù a eskemmas gant e vignoned e weler e oa un den desket ha berv ennañ.\nE Namur ez eus ur mirdi gouestlet dezhañ ha d'e oberenn. E Mettet e c'haller gweladenniñ ivez ar c'hastell m'edo o chom, gant Charlotte Polet de Faveaux.\nBenoît Noël et Jean Hournon : Parisiana - La capitale des peintres au Patrom:S- (Étude de Pornokratès), Les Presses Franciliennes, 2006\nBernadette Bonnier (dir.) : Le musée provincial Félicien Rops, Dexia – Fonds Mercator, 2005\nBenoît Noël : La Rebuveuse d'absinthe - autour de l'oeuvre de Félicien Rops, Éditions BVR, 2005\nHélène Védrine : Le Cabinet de curiosités de Félicien Rops - Caprice et fantaisie en marge d'estampes, , Somogy, 2003\nVéronique Leblanc et Hélène Védrine : Injures Bohêmes - Les plus belles lettres illustrées de Félicien Rops, Somogy, 2003\nAndré Guyaux, Hélène Védrine et al. : Autour des Epaves de Charles Baudelaire, Catalogue Musée Provincial Félicien Rops, 1999\nBernadette Bonnier, Véronique Leblanc, Didier Prioul, Hélène Védrine : Rops suis, aultre ne veulx estre, Complexes, 1998\nHélène Védrine : Félicien Rops : Mémoires pour nuire à l'histoire artistique de mon temps, Labor, 1998\nVéronique Leblanc : D’Art, de Rimes et de Joie - Lettres à un ami éclectique - Correspondance de Félicien Rops à Théodore Hannon, 1996\nOlivier Salazar-Ferrer : Lettres à un ami vagabond - Correspondance de Félicien Rops à Jean d'Ardenne, Musée Rops, Namur ha Revue Agone, 1994\nThierry Zéno - Préface de Jean-Pierre Babut du Marès : Les Muses sataniques - Félicien Rops, œuvre graphique et lettres choisies, Jacques Antoine, 1985\nRobert Delevoy, Gilbert Lascault, Jean-Pierre Verheggen et Guy Cuvelier : Félicien Rops, Lausanne – Paris, Bibliothèque des Arts, 1985\nCamille Lemonnier : Félicien Rops - L’homme et l’artiste, Henri Floury, 1908. Adembannet e 1997\nLec'hienn mirdi Félicien Rops e Namur\nDiazezadur Félicien Rops e Mettet\nAdtapet diwar « https://br.wikipedia.org/w/index.php?title=Félicien_Rops&oldid=1803676 »\nDernière modification le 25 Eos 2018, à 19:53\nKemmoù diwezhañ degaset d'ar bajenn-mañ d'an 25 Eos 2018, da 19:53.


François d'Orléans - Wikipedia\nFrançois d'Orléans zo anv meur a briñs gall.\nFrançois d'Orléans pe François Ier d'Orléans pe François d'Orléans-Longueville, (1447-1491), kont Dunois, Longueville, kont Tancarville ha Montgommery, beskont Melun, grand chambellan de France, aotrou Parthenay, Beaugency, Château-Renault ; mab da « Bastard Orleañs » kenvrezelour gant Jeanne d'Arc.\nFrançois II d'Orléans, 1470-1512, kont Longueville, Dunois, Tancarville ha Montgommery, priñs Châtelaillon, beskont Melun, aotrou Parthenay, grand chambellan de France, konestabl Normandi. Gant ar roue Loeiz XII e voe savet 1505 da renk duged Longueville.\nFrançois d'Orléans (1513-1548) (1513 - 1548), markiz Rothelin, kont Neufchâtel.\nFrançois III d'Orléans (1570-1631), dug Fronsac ha kont Saint-Pol, a vrezelas a-enep an hugunoded en amzer ar roue Loeiz XIII.\nFrançois d'Orléans (1818-1900), priñs Joinville\nFrançois d'Orléans (1935-1960), « dug Orleañs »\nFrançois d'Orléans (1961), « kont Clermont »\nFrançois d'Orléans (1982), « kont Dreux »\nFrançois d'Orléans-Bragance (1956)\nFrançois d'Orléans-Bragance (1979)\nAdtapet diwar « https://br.wikipedia.org/w/index.php?title=François_d%27Orléans&oldid=1729369 »\nKemmoù diwezhañ degaset d'ar bajenn-mañ d'an 29 Du 2016, da 17:36.